

**ΑΠΟΣΠΑΣΜΑ ΠΡΑΚΤΙΚΟΥ 23/2017**

**Αριθ. Απόφασης:602/2017** ΑΔΑ: 7Φ2ΚΩΨΑ-454

**ΘΕΜΑ:** «Τροποποίηση της αριθμ. 242/2017 προηγούμενης απόφασης ΔΣ»

Στην Άρτα σήμερα την δεκάτη έκτη (16η) του μηνός Οκτωβρίου του έτους 2017 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 39051/12-10-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση 24 Σύμβουλοι, ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κωνσταντίνος 4. Παπάζογλου Χαράλαμπος 5. Τράμπας Κων/νος 6. Πανέτας Γεώργιος 7. Χαρακλιάς Κωνσταντίνος 8. Κοτσαρίνης Μιχαήλ 9. Ζέρβας Κωνσταντίνος 10. Σιαφάκας Χριστόφορος 11. Λιλής Γεώργιος 12. Λιόντος Νικόλαος 13. Σφήκας Δημήτριος | 1. Γραμματικού-Παπατσίμπα Θεανώ 2. Μιλτιάδους Γεώργιος 3. Κουτρούμπα Άννα-Μαρία 4. Βλάχος Μιχαήλ 5. Ντέμσια Αικατερίνη 6. Παπαλέξης Ιωάννης 7. Κατσαντούλα Αναστασία 8. Βλάρας Γρηγόριος 9. Κιτσαντά Ευαγγελίτσα 10. Ξυλογιάννης Άγγελος 11. Παπαιωάννου Κων/νος |

**Απουσίαζαν**, αν και κλήθηκαν νόμιμα οι δημ. Σύμβουλοι: Νταλάκας Δημήτριος Καραγεώργος Γεώργιος, Στασινός Παύλος, Κοσμάς Ηλίας, Βασιλάκη-Μητρογεώργου Βικτωρία,Παπαμιχαήλ Κωνσταντίνος, Ζυγουβέλης Παναγιώτης, Παπακίτσος Στέφανος και Πετανίτης Δημήτριος*.*

Στη συνεδρίαση παραβρέθηκαν οι Πρόεδροι των Συμβουλίων των Τοπ. Κοινοτήτων Καλαμιάς, Ρόκκα. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση, έντεκα (11) έκτακτων θεμάτων.

Ο κ. Κοτσαρίνης προσήλθε στη συνεδρίαση κατά την συζήτηση του 11ου έκτακτου θέματος.

Ο κ. Μπαλάγκας αποχώρησε μετά τη συζήτηση του 3ου τακτικού θέματος, η κα Ντέμσια η κα Κατσαντούλα και ο κ. Βλάρας αποχώρησαν πριν τη συζήτηση του 1ου τακτικού θέματος και η κα Κιτσαντά αποχώρησε μετά την συζήτηση του 6ου τακτικού θέματος.

Ο κ. Πρόεδρος κήρυξε την έναρξη της συνεδρίασης και εισηγούμενος το 26ο τακτικό θέμα της ημερήσιας διάταξης «Τροποποίηση της αριθμ. 242/2017 προηγούμενης απόφασης ΔΣ» έδωσε το λόγο στον Γενικό Γραμματέα του Δήμου κ. Σερβετά Ηλία ο οποίος παίρνοντας το λόγο είπε:

Έχοντας υπόψη:

1. Τις διατάξεις των άρθρων 2 και 27 του ν. 4264/2014(ΦΕΚ 118/15.05.2014 Τεύχος Α΄)
2. Την αριθμ. **51/2015** απόφαση δημοτικού συμβουλίου Αρταίων (από το 4/2015 πρακτικό)
3. Την αρίθμ. πρωτ. **672/25.02.2015** εγκριτική απόφαση της Περιφέρειας Ηπείρου περί «καθορισμού αριθμού αδειών άσκησης υπαίθριου εμπορίου» σύμφωνα με την οποία εγκρίνεται για το Δήμο Αρταίων , ο **αριθμός των αδειών** για στάσιμους μικροπωλητές (καλαμπόκια, κάστανα), **ήτοι: δέκα (10) θέσεις στάσιμων μικροπωλητών**
4. Την αρίθμ. **209/2015** απόφαση δημοτικού Συμβουλίου, καθορίστηκαν οι 10 θέσεις (σημεία) που αντιστοιχούν στον εγκριμένο αριθμό αδειών στάσιμων μικροπωλητών (10 άδειες)
5. Η αριθμ. 242/2017 Απόφαση δημοτικού συμβουλίου, με την οποία καθορίζονται **(11) θέσεις** υπαίθριου στάσιμου εμπορίου για μικροπωλητές (καλαμπόκια, κάστανα)
6. ΤΟ ΑΡΙΘΜ. ΠΡΩΤ. 86387/23.06.2017(αρ. πρωτ. 23824/27.06.2017 δήμου) έγγραφο της Αποκ/νη Διοίκησης Ηπείρου- Δυτ. Μακεδονίας Τμήματα Διοικητικού- Οικονομικού Ν. Άρτας

Σύμφωνα με την παρ. 3 άρθρο 22 ν. 4264/14(ΦΕΚ 118/15.05.2014 Τεύχος Α΄) ο αριθμός των αδειών άσκησης υπαίθριου εμπορίου καθώς και το ύψος και ο τρόπος είσπραξης του καταβαλλόμενου τέλους ανά άδεια και θέση καθορίζονται με απόφαση του οικείου Περιφερειάρχη, μετά από πρόταση (γνωμοδότηση) του οικείου Δημοτικού Συμβουλίου

**Λαμβάνοντας υπόψη τα ανωτέρω**

παρακαλούμε όπως για την συζήτηση και λήψη απόφασης, για την τροποποίηση της αριθμ. 242/2017 απόφαση Δ.Σ. ως προ το τμήμα που αφορά τον καθορισμό της ενδέκατης (11ης ) θέσης που περιγράφεται στο σημείο: «κόμβος πρώην Στρατοπέδου Παπακώστα», διότι δεν έχει προηγουμένως καθοριστεί και εγκριθεί (ως αριθμό) η αντίστοιχη άδεια στάσιμου εμπορίου από τον οικείο Περιφερειάρχη μετά από πρόταση του οικείου Δημοτικού Συμβουλίου σύμφωνα με την παρ. 3 άρθρο 22 ν. 4264/14(ΦΕΚ 118/15.05.2014 Τεύχ. Α΄)

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τις διατάξεις του Ν.3463/06 και του Ν.3852/10 και την εισήγηση,

**ΑΠΟΦΑΣΙΖΕΙ  ΟΜΟΦΩΝΑ**

Α.- Την τροποποίηση της αριθμ. 242/2017 απόφαση Δ.Σ. ως προ το τμήμα που αφορά τον καθορισμό της ενδέκατης (11ης ) θέσης που περιγράφεται στο σημείο: «κόμβος πρώην Στρατοπέδου Παπακώστα», διότι δεν έχει προηγουμένως καθοριστεί και εγκριθεί (ως αριθμό) η αντίστοιχη άδεια στάσιμου εμπορίου από τον οικείο Περιφερειάρχη μετά από πρόταση του οικείου Δημοτικού Συμβουλίου σύμφωνα με την παρ. 3 άρθρο 22 ν. 4264/14(ΦΕΚ 118/15.05.2014 Τεύχος Α΄)

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 602/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*