

**ΑΠΟΣΠΑΣΜΑ ΠΡΑΚΤΙΚΟΥ 23/2017**

**Αριθ. Απόφασης:571/2017** **ΑΔΑ: 6Θ5ΕΩΨΑ-4Ρ4**

**ΘΕΜΑ:**« Επί αιτήσεως της κας Γκαρτζώνη Λαμπρινής η οποία αφορά παράταση

συμβατικής προθεσμίας περαίωσης του έργου «Επέκταση Δημοτικού

Φωτισμού σε διάφορα σημεία του Δήμου»

Στην Άρτα σήμερα την δεκάτη έκτη (16η) του μηνός Οκτωβρίου του έτους 2017 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 39051/12-10-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση 24 Σύμβουλοι, ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κωνσταντίνος 4. Παπάζογλου Χαράλαμπος 5. Τράμπας Κων/νος 6. Πανέτας Γεώργιος 7. Χαρακλιάς Κωνσταντίνος 8. Κοτσαρίνης Μιχαήλ 9. Ζέρβας Κωνσταντίνος 10. Σιαφάκας Χριστόφορος 11. Λιλής Γεώργιος 12. Λιόντος Νικόλαος 13. Σφήκας Δημήτριος | 1. Γραμματικού-Παπατσίμπα Θεανώ 2. Μιλτιάδους Γεώργιος 3. Κουτρούμπα Άννα-Μαρία 4. Βλάχος Μιχαήλ 5. Ντέμσια Αικατερίνη 6. Παπαλέξης Ιωάννης 7. Κατσαντούλα Αναστασία 8. Βλάρας Γρηγόριος 9. Κιτσαντά Ευαγγελίτσα 10. Ξυλογιάννης Άγγελος 11. Παπαιωάννου Κων/νος |

**Απουσίαζαν**, αν και κλήθηκαν νόμιμα οι δημ. Σύμβουλοι: Νταλάκας Δημήτριος Καραγεώργος Γεώργιος, Στασινός Παύλος, Κοσμάς Ηλίας, Βασιλάκη-Μητρογεώργου Βικτωρία,Παπαμιχαήλ Κωνσταντίνος, Ζυγουβέλης Παναγιώτης, Παπακίτσος Στέφανος και Πετανίτης Δημήτριος*.*

Στη συνεδρίαση παραβρέθηκαν οι Πρόεδροι των Συμβουλίων των Τοπ. Κοινοτήτων Καλαμιάς, Ρόκκα. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση, έντεκα (11) έκτακτων θεμάτων.

Ο κ. Κοτσαρίνης προσήλθε στη συνεδρίαση κατά την συζήτηση του 11ου έκτακτου θέματος.

Ο κ. Μπαλάγκας αποχώρησε μετά τη συζήτηση του 3ου τακτικού θέματος, η κα Ντέμσια η κα Κατσαντούλα και ο κ. Βλάρας αποχώρησαν πριν τη συζήτηση του 1ου τακτικού θέματος και η κα Κιτσαντά αποχώρησε μετά την συζήτηση του 6ου τακτικού θέματος.

Ο κ. Πρόεδρος κήρυξε την έναρξη της συνεδρίασης και εισηγούμενος το 6ο έκτακτο θέμα της ημερήσιας διάταξης «Επί αιτήσεως της κας Γκαρτζώνη Λαμπρινής η οποία αφορά παράταση συμβατικής προθεσμίας περαίωσης του έργου «Επέκταση Δημοτικού Φωτισμού σε διάφορα σημεία του Δήμου» έθεσε υπόψη του Συμβουλίου την  από 16-10-2017 αίτηση της κας Γκαρτζώνη Λαμπρινής αναδόχου του παραπάνω έργου με την οποία ζητά παράταση περαίωσης του έως στις 20/12/2017.

Στη συνέχεια διαβάστηκε η εισήγηση της ΤΥΔ στην οποία αναφέρονται τα εξής:

Στις 23-6-2016 υπογράφηκε σύμβαση για την κατασκευή του έργου «**Επέκταση Δημοτικού Φωτισμού σε διάφορα σημεία του Δήμου**» μεταξύ του Δημάρχου Δήμου Αρταίων Χρήστο Τσιρογιάννη και της αναδόχου Γκαρτζώνη Λαμπρινή. Σύμφωνα με αυτή το έργο θα έπρεπε να περατωθεί έως στις 23-12-2016.

Με την αρ. πρωτ. 37292/23-11-2016 έγινε αποδοχή δήλωσης διακοπής εργασιών επί της αιτήσεως της αναδόχου για μη πληρωμή του υποβληθείσα 1ου λογαρισμού.

Με την αρ. πρωτ.16377/18-5-2017 έγινε αποδοχή της άρσης διακοπής των εργασιών επί της αιτήσεως της αναδόχου με ισόποση παράταση για περαίωση των εργασιών έως τις 20/10/2017.

Έως σήμερα έχουν εκτελεσθεί εργασίες που αντιστοιχούν στο 80% του συνόλου των προς εκτέλεση εργασιών. Οι ανεκτέλεστες εργασίες αφορούν την ολοκλήρωση της εγκατάστασης του οδοφωτισμού με τις απαραίτητες δοκιμές.

Η καθυστέρηση οφείλεται στο ότι η ΔΕΗ δεν έχει προβεί ακόμη σε επισκόπηση για την εγκατάσταση της παροχής, ώστε να μπορέσουμε να προβούμε στις απαραίτητες δοκιμές του οδοφωτισμού.

Κατόπιν των ανωτέρω εισηγούμεθα να δοθεί παράταση έως στις 20-12-2017 για να ολοκληρωθεί το έργο.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τον Ν.3463/06, Ν.3852/10, Ν.1418/84, Π.Δ.609/85, Π.Δ. 171/87, Ν. 3852/10, την αίτηση του αναδόχου και την εισήγηση της ΤΥΔ

**ΑΠΟΦΑΣΙΖΕΙ  ΟΜΟΦΩΝΑ**

Α.- Αποδέχεται το αίτημα της κας Γκαρτζώνη Λαμπρινής αναδόχου του έργου «Επέκταση Δημοτικού Φωτισμού σε διάφορα σημεία του Δήμου» και εγκρίνει την παράταση της συμβατικής προθεσμίας περαίωσης του ανωτέρω έργου έως 20/12/2017, σύμφωνα με εισήγηση της ΤΥΔ.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 571/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*