

**ΑΠΟΣΠΑΣΜΑ ΠΡΑΚΤΙΚΟΥ 23/2017**

**Αριθ. Απόφασης:576/2017** ΑΔΑ: ΩΤΗΓΩΨΑ-ΠΑΑ

**ΘΕΜΑ:** «Παραχώρηση χώρου στο Μύτικα για τη στέγαση του Συλλόγου Γυναικών Άρτας

"ΘΕΑ ΔΗΜΗΤΡΑ"»

Στην Άρτα σήμερα την δεκάτη έκτη (16η) του μηνός Οκτωβρίου του έτους 2017 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 39051/12-10-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση 24 Σύμβουλοι, ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κωνσταντίνος 4. Παπάζογλου Χαράλαμπος 5. Τράμπας Κων/νος 6. Πανέτας Γεώργιος 7. Χαρακλιάς Κωνσταντίνος 8. Κοτσαρίνης Μιχαήλ 9. Ζέρβας Κωνσταντίνος 10. Σιαφάκας Χριστόφορος 11. Λιλής Γεώργιος 12. Λιόντος Νικόλαος 13. Σφήκας Δημήτριος | 1. Γραμματικού-Παπατσίμπα Θεανώ 2. Μιλτιάδους Γεώργιος 3. Κουτρούμπα Άννα-Μαρία 4. Βλάχος Μιχαήλ 5. Ντέμσια Αικατερίνη 6. Παπαλέξης Ιωάννης 7. Κατσαντούλα Αναστασία 8. Βλάρας Γρηγόριος 9. Κιτσαντά Ευαγγελίτσα 10. Ξυλογιάννης Άγγελος 11. Παπαιωάννου Κων/νος |

**Απουσίαζαν**, αν και κλήθηκαν νόμιμα οι δημ. Σύμβουλοι: Νταλάκας Δημήτριος Καραγεώργος Γεώργιος, Στασινός Παύλος, Κοσμάς Ηλίας, Βασιλάκη-Μητρογεώργου Βικτωρία,Παπαμιχαήλ Κωνσταντίνος, Ζυγουβέλης Παναγιώτης, Παπακίτσος Στέφανος και Πετανίτης Δημήτριος*.*

Στη συνεδρίαση παραβρέθηκαν οι Πρόεδροι των Συμβουλίων των Τοπ. Κοινοτήτων Καλαμιάς, Ρόκκα,.Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν *αν* και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση, έντεκα (11) έκτακτων θεμάτων.

Ο κ. Κοτσαρίνης προσήλθε στη συνεδρίαση κατά την συζήτηση του 11ου έκτακτου θέματος.

Ο κ. Μπαλάγκας αποχώρησε μετά τη συζήτηση του 3ου τακτικού θέματος, η κα Ντέμσια η κα Κατσαντούλα και ο κ. Βλάρας αποχώρησαν πριν τη συζήτηση του 1ου τακτικού θέματος και η κα Κιτσαντά αποχώρησε μετά την συζήτηση του 6ου τακτικού θέματος.

Ο κ. Πρόεδρος κήρυξε την έναρξη της συνεδρίασης και εισηγούμενος το 11ο έκτακτο θέμα της ημερήσιας διάταξης «Παραχώρηση χώρου στο Μύτικα για τη στέγαση του Συλλόγου Γυναικών Άρτας "ΘΕΑ ΔΗΜΗΤΡΑ"» έθεσε υπόψη του Συμβουλίου τις αριθμ. 6 & 7/2017 αποφάσεις του Συμβουλίου της Τοπικής Κοινότητας Ανέζας στις οποίες αναφέρονται τα εξής:

Με την αριθμ. 6/2017 απόφαση: Να παραμείνει η αριθμ. 1/2017 απόφασή μας με την οποία συμφωνήσαμε να παραχωρηθεί για χρήση η αίθουσα του πέτρινου κτιρίου μαζί με το γραφείο που είναι μέσα στην αίθουσα και είναι εμβαδού 70 τ.μ., για την στέγαση του Μορφωτικού Συλλόγου Μύτικα «Ο Πρωταγόρας» αφού ο Σύλλογος είναι απαραίτητος και η αίθουσα θα χρησιμοποιηθεί προς όφελος του συνόλου των κατοίκων του χωριού .

Επίσης να παραμείνει η αριθμ. 3/2017 απόφασή μας με την οποία συμφωνήσαμε να μείνει το μικρό κτίριο διαθέσιμο για τυχόν ανάγκες των κατοίκων και να μην γίνει αποκλειστική παραχώρηση στον Ιερό Ναό Αγίας Παρασκευής όπως ζήτησε με αίτησή του ο εφημέριος του Ιερού Ναού και Πρόεδρος της Εκκλησιαστικής Επιτροπής για την εκτέλεση θρησκευτικών κατηχητικών και παιδικών εκδηλώσεων της ενορίας

Και να παραμείνει η αριθμ. 5/2017 απόφασή μας με την οποία συμφωνήσαμε να στεγαστεί ο Σύλλογος Γυναικών Άρτας «ΘΕΑ ΔΗΜΗΤΡΑ» στην αίθουσα του πρώην νηπιαγωγείου Μύτικα επίσης όταν χρειάζονται για τις εκδηλώσεις τους να χρησιμοποιούν την αίθουσα που χρησιμοποιείται ως πνευματικό κέντρο και τέλος να έχουν κλειδί από τις τουαλέτες που υπάρχουν στον χώρο.

Με την αριθμ. 7/2017 απόφαση: Να στεγαστεί ο Σύλλογος Γυναικών Άρτας «ΘΕΑ ΔΗΜΗΤΡΑ» στην αίθουσα του πρώην νηπιαγωγείου Μύτικα. Επίσης όταν χρειάζονται για τις εκδηλώσεις τους να χρησιμοποιούν την αίθουσα που χρησιμοποιείται ως πνευματικό κέντρο και τέλος να έχουν κλειδί από τις τουαλέτες που υπάρχουν στον χώρο, όπως είχαμε αποφασίσει και με την αριθμ. 5/2017 απόφασή μας.

Θεωρούμε ότι ο προσδιορισμός του χώρου είναι σαφής , όσο για τους όρους παραχώρησης, δεν έχουμε θέσει μέχρι σήμερα για άλλο σύλλογο και το ίδιο ισχύει και για τον Σύλλογο Γυναικών Άρτας «ΘΕΑ ΔΗΜΗΤΡΑ».

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τις διατάξεις του Ν.3463/06 και του Ν.3852/10 την εισήγηση και γενομένης ψηφοφορίας κατά την οποία η κα Κιτσαντά και οι κ.κ.Παπαλέξης,Ξυλογιάννης Παπαιωάννου ψήφισαν παρών

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

Α.- Δέχεται την αριθμ. 7/2017 απόφαση του Τοπικού Συμβουλίου Ανέζας και παραχωρεί δωρεάν τη χρήση της αίθουσας του νηπιαγωγείου Μύτικα, στον Σύλλογο Γυναικών Άρτας «ΘΕΑ ΔΗΜΗΤΡΑ».

Β.- Όταν διοργανώνει ο Σύλλογος εκδηλώσεις, να του παραχωρείται η αίθουσα που χρησιμοποιείται ως πνευματικό κέντρο και τέλος να έχει κλειδί από τις τουαλέτες που υπάρχουν στον χώρο.

Γ. Σκοπός της παραχώρησης είναι η στέγαση του εν λόγω Συλλόγου του οποίου η δραστηριότητα  προάγει τον πολιτισμό.

Δ. Εξουσιοδοτείται ο Δήμαρχος Αρταίων να συνάψει συμφωνητικό χρησιδανείου, με τον όρο ότι θα μπορεί να λυθεί  χωρίς άλλη διατύπωση, αρκούσης της απλής έγγραφης ειδοποίησης του Δήμου, στην περίπτωση που ζητηθεί για οποιονδήποτε άλλο λόγο.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 576/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*