

**ΑΠΟΣΠΑΣΜΑ ΠΡΑΚΤΙΚΟΥ 23/2017**

**Αριθ. Απόφασης:578/2017** ΑΔΑ: 6Π3ΙΩΨΑ-233

**ΘΕΜΑ:** «Κατ’ αρχή έγκριση συμμετοχής στην «Αναπτυξιακή Σύμπραξη Αξιοποίησης

Αμβρακικού Κόλπου»

Στην Άρτα σήμερα την δεκάτη έκτη (16η) του μηνός Οκτωβρίου του έτους 2017 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 39051/12-10-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση 24 Σύμβουλοι, ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κωνσταντίνος 4. Παπάζογλου Χαράλαμπος 5. Τράμπας Κων/νος 6. Πανέτας Γεώργιος 7. Χαρακλιάς Κωνσταντίνος 8. Κοτσαρίνης Μιχαήλ 9. Ζέρβας Κωνσταντίνος 10. Σιαφάκας Χριστόφορος 11. Λιλής Γεώργιος 12. Λιόντος Νικόλαος 13. Σφήκας Δημήτριος | 1. Γραμματικού-Παπατσίμπα Θεανώ 2. Μιλτιάδους Γεώργιος 3. Κουτρούμπα Άννα-Μαρία 4. Βλάχος Μιχαήλ 5. Ντέμσια Αικατερίνη 6. Παπαλέξης Ιωάννης 7. Κατσαντούλα Αναστασία 8. Βλάρας Γρηγόριος 9. Κιτσαντά Ευαγγελίτσα 10. Ξυλογιάννης Άγγελος 11. Παπαιωάννου Κων/νος |

**Απουσίαζαν**, αν και κλήθηκαν νόμιμα οι δημ. Σύμβουλοι: Νταλάκας Δημήτριος Καραγεώργος Γεώργιος, Στασινός Παύλος, Κοσμάς Ηλίας, Βασιλάκη-Μητρογεώργου Βικτωρία,Παπαμιχαήλ Κωνσταντίνος, Ζυγουβέλης Παναγιώτης, Παπακίτσος Στέφανος και Πετανίτης Δημήτριος*.*

Στη συνεδρίαση παραβρέθηκαν οι Πρόεδροι των Συμβουλίων των Τοπ. Κοινοτήτων Καλαμιάς, Ρόκκα. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση, έντεκα (11) έκτακτων θεμάτων.

Ο κ. Κοτσαρίνης προσήλθε στη συνεδρίαση κατά την συζήτηση του 11ου έκτακτου θέματος.

Ο κ. Μπαλάγκας αποχώρησε μετά τη συζήτηση του 3ου τακτικού θέματος, η κα Ντέμσια η κα Κατσαντούλα και ο κ. Βλάρας αποχώρησαν πριν τη συζήτηση του 1ου τακτικού θέματος και η κα Κιτσαντά αποχώρησε μετά την συζήτηση του 6ου τακτικού θέματος.

Ο κ. Πρόεδρος κήρυξε την έναρξη της συνεδρίασης και εισηγούμενος το 2ο τακτικό θέμα της ημερήσιας διάταξης «Κατ’ αρχή έγκριση συμμετοχής στην «Αναπτυξιακή Σύμπραξη Αξιοποίησης Αμβρακικού Κόλπου» έδωσε το λόγο στονκ Δήμαρχο ο οποίος παίρνοντας το λόγο είπε:

Ο Δήμος Αρταίων στα πλαίσια ανάδειξης και αξιοποίησης του Αμβρακικού Κόλπου, συνεργάζεται με φορείς με στόχο τη δημιουργία ενός νέου χρηματοδοτικού προγράμματος ανάπτυξης για την εν λόγω περιοχή.

Με συντονισμένες ενέργειες προσπαθούμε από κοινού, είτε για τη δημιουργία ενός σχεδίου Ολοκληρωμένης Χωρικής Επένδυσης (ΟΧΕ, από πόρους του ΕΣΠΑ), είτε ενός αναπτυξιακού προγράμματος με πόρους από το Πρόγραμμα Δημοσίων Επενδύσεων (ΠΔΕ, αντίστοιχο του παλιότερου προγράμματος ΑΝΑΣΑ), έχοντας ως βασικούς στόχους τους ακόλουθους:

* Την προστασία και την ανάδειξη του μοναδικού θαλάσσιου οικοσυστήματος του Αμβρακικού Κόλπου,
* Την τουριστική προβολή του Κόλπου και την αξιοποίηση των περιοχών πέριξ αυτού,
* Την προώθηση και την τυποποίηση των αλιευμάτων του Αμβρακικού Κόλπου,
* Τη δημιουργία υποδομών (δημόσιων και ιδιωτικών).

Μετά από συνάντηση που πραγματοποιήθηκε με όλους τους εμπλεκόμενους φορείς, όπως τους Δήμους όπου χωροθετείται ο Αμβρακικός Κόλπος, τις αντίστοιχες Περιφέρειες, την ΕΤΑΝΑΜ ΑΕ ΟΤΑ, το φορέα διαχείρισης των υγροτόπων Αμβρακικού, τα Επιμελητήρια κ.λ.π., βρισκόμαστε πλέον, στη διαδικασία συλλογής συγκεκριμένων προτάσεων από τον εκάστοτε φορέα, οι οποίες θα αποτελέσουν τη βάση του από κοινού μας πλαισίου δράσεων. Στη συνέχεια, θα προωθηθούν αυτές στη Μονάδα Οργάνωσης της Διαχείρισης Αναπτυξιακών Προγραμμάτων (ΜΟΔ Α.Ε.), η οποία με τη σειρά της θα προχωρήσει στην εκπόνηση αντίστοιχου Στρατηγικού Σχεδίου Ανάπτυξης του Αμβρακικού Κόλπου.

Τέλος, προσπαθώντας να δημιουργηθεί ένα ευέλικτο οργανωτικό σχήμα που θα επιτρέπει τη συλλογική εκπροσώπηση όλων των εμπλεκόμενων μερών, συμφωνήθηκε να συσταθεί Αναπτυξιακή Σύμπραξη Αξιοποίησης Αμβρακικού Κόλπου, που θα αντιπροσωπεύει την ενιαία γεωγραφική έκταση αναφοράς και θα λαμβάνει υπόψη της προτάσεις όλων.

Ως εκ τούτου, παρακαλείται, το Δημοτικό Συμβούλιο για τα ακόλουθα:

1. Όπως κατ’ αρχήν εγκρίνει τη συμμετοχή του Δήμου Αρταίων στην Αναπτυξιακή Σύμπραξη που θα συσταθεί με στόχο την αξιοποίηση του Αμβρακικού Κόλπου.
2. Όπως υποβάλλει προτάσεις και δράσεις για την περιοχή.
3. Όπως εξουσιοδοτήσει το Δήμαρχο Αρταίων, κο Χρήστο Τσιρογιάννη για τις περεταίρω ενέργειες.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τις σχετικές διατάξεις του ΔΚΚ Ν.3463/06, Ν.1418/84, και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α.- Την συμμετοχή του Δήμου Αρταίων στην Αναπτυξιακή Σύμπραξη που θα συσταθεί με στόχο την αξιοποίηση του Αμβρακικού Κόλπου.

Β.- Εξουσιοδοτεί του Δήμαρχο Αρταίων, κ. Χρήστου Τσιρογιάννη για τις περεταίρω ενέργειες.

Γ.- Το Δημοτικό Συμβούλιο θα προβεί στη κατάθεση προτάσεων σε επόμενη συνεδρίαση.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 578/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*