

**ΑΠΟΣΠΑΣΜΑ ΠΡΑΚΤΙΚΟΥ 23/2017**

**Αριθ. Απόφασης:612/2017** **ΑΔΑ: 64ΛΧΩΨΑ-ΝΒΝ**

**ΘΕΜΑ:**« Αδυναμία εκτέλεσης υπηρεσίας για την «Πρόταση έκθεσης και μοντελοποίησης

εκθεμάτων στο Μουσείο Βίδρας στην Τ.Κ. Σκούπας»

Στην Άρτα σήμερα την δεκάτη έκτη (16η) του μηνός Οκτωβρίου του έτους 2017 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 39051/12-10-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση 24 Σύμβουλοι, ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κωνσταντίνος 4. Παπάζογλου Χαράλαμπος 5. Τράμπας Κων/νος 6. Πανέτας Γεώργιος 7. Χαρακλιάς Κωνσταντίνος 8. Κοτσαρίνης Μιχαήλ 9. Ζέρβας Κωνσταντίνος 10. Σιαφάκας Χριστόφορος 11. Λιλής Γεώργιος 12. Λιόντος Νικόλαος 13. Σφήκας Δημήτριος | 1. Γραμματικού-Παπατσίμπα Θεανώ 2. Μιλτιάδους Γεώργιος 3. Κουτρούμπα Άννα-Μαρία 4. Βλάχος Μιχαήλ 5. Ντέμσια Αικατερίνη 6. Παπαλέξης Ιωάννης 7. Κατσαντούλα Αναστασία 8. Βλάρας Γρηγόριος 9. Κιτσαντά Ευαγγελίτσα 10. Ξυλογιάννης Άγγελος 11. Παπαιωάννου Κων/νος |

**Απουσίαζαν**, αν και κλήθηκαν νόμιμα οι δημ. Σύμβουλοι: Νταλάκας Δημήτριος Καραγεώργος Γεώργιος, Στασινός Παύλος, Κοσμάς Ηλίας, Βασιλάκη-Μητρογεώργου Βικτωρία,Παπαμιχαήλ Κωνσταντίνος, Ζυγουβέλης Παναγιώτης, Παπακίτσος Στέφανος και Πετανίτης Δημήτριος*.*

Στη συνεδρίαση παραβρέθηκαν οι Πρόεδροι των Συμβουλίων των Τοπ. Κοινοτήτων Καλαμιάς, Ρόκκα. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση, έντεκα (11) έκτακτων θεμάτων.

Ο κ. Κοτσαρίνης προσήλθε στη συνεδρίαση κατά την συζήτηση του 11ου έκτακτου θέματος.

Ο κ. Μπαλάγκας αποχώρησε μετά τη συζήτηση του 3ου τακτικού θέματος, η κα Ντέμσια η κα Κατσαντούλα και ο κ. Βλάρας αποχώρησαν πριν τη συζήτηση του 1ου τακτικού θέματος και η κα Κιτσαντά αποχώρησε μετά την συζήτηση του 6ου τακτικού θέματος.

Ο κ. Πρόεδρος κήρυξε την έναρξη της συνεδρίασης και εισηγούμενος το 36ο τακτικό θέμα της ημερήσιας διάταξης Αδυναμία εκτέλεσης υπηρεσίας για την «Πρόταση έκθεσης και μοντελοποίησης εκθεμάτων στο Μουσείο Βίδρας στην Τ.Κ. Σκούπας» έδωσε το λόγο στον αρμόδιο αντιδήμαρχο κ. Πανέτα ο οποίος παίρνοντας το λόγο έθεσε υπόψη του τα εξής:

Η περιοχή της ΤΚ Σκούπας γειτνιάζει με τον ποταμό Αραχθο. Για το λόγο αυτό ο πρώην Δήμος Ξηροβουνίου ενέταξε στο ΕΣΠΑ τη δημιουργία μονοπατιού δίπλα στο ποτάμι , το οποίο συνεχίζει και στο Νομό Ιωαννίνων. Η απρόσμενα μεγάλη επισκεψημότητα του μονοπατιού , ιδιαίτερα από σχολεία τόσο του Νομού όσο και από γειτονικούς νομούς , οδήγησε το Δήμο μας να σκεφτεί τη μετατροπή του παλιού δημοτικού σχολείου Σκούπας , που δεν λειτουργεί πια σε μουσείο , προκειμένου οι μαθητές να μαθαίνουν κατά την επίσκεψή τους, τους τρόπους διαβίωσης της βίδρας και λοιπά θέματα που Θα προβάλει το εν λόγω μουσείο.

Για να συμβεί αυτό θα πρέπει μέσω μιας υπηρεσίας να καθορισθούν τα στοιχεία προβολής , να αιτιολογηθούν , να μοντελοποιηθούν , να προταθούν για δημιουργία χώροι και τρόποι έκθεσης των στοιχείων προβολής και μάλιστα με τέτοιο τρόπο που Θα συγκινεί τόσο τους μικρούς όσο και τους πιο μεγάλους επισκέπτες.

Η Τεχνική Υπηρεσία του Δήμου μας λόγω έλλειψης εξειδικευμένου τεχνικού εξοπλισμού και ιδιαίτερων γνώσεων , αλλά και λόγω της ιδιαιτερότητας της εργασίας (αποτύπωση υπαρχόντων φυσικών πόρων-ανάλυση τρόπων διαβίωσης βίδρας­ ιστορικών και αρχαιολογικών στοιχείων με σκοπό την τουριστική προβολή-ανάλυση του τρόπου προβολής και πρόταση διαμόρφωσης του χώρου του μουσείου) αδυνατεί να εκπονήσει την υπηρεσία «Πρόταση έκθεσης και μοντελοποίηση εκθεμάτων στο Μουσείο Βίδρας στην ΤΚ Σκούπας**»** και προτείνει την εκπόνησή της από εξειδικευμένο γραφείο

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τις σχετικές διατάξεις του ΔΚΚ Ν.3463/06, Ν.1418/84, Π.Δ.609/85, Π.Δ. 171/87, Ν. 3852/10 και το πρωτόκολλο παραλαβής 

**ΑΠΟΦΑΣΙΖΕΙ  ΟΜΟΦΩΝΑ**

Α.- Την Αδυναμία εκτέλεσης υπηρεσίας για την «Πρόταση έκθεσης και μοντελοποίησης εκθεμάτων στο Μουσείο Βίδρας στην Τ.Κ. Σκούπας» από την Τεχνική Υπηρεσία του Δήμου μας λόγω έλλειψης εξειδικευμένου τεχνικού εξοπλισμού και ιδιαίτερων γνώσεων , αλλά και λόγω της ιδιαιτερότητας της εργασίας (αποτύπωση υπαρχόντων φυσικών πόρων-ανάλυση τρόπων διαβίωσης βίδρας­ ιστορικών και αρχαιολογικών στοιχείων με σκοπό την τουριστική προβολή-ανάλυση του τρόπου προβολής και πρόταση διαμόρφωσης του χώρου του μουσείου)

Β.- Την εκπόνηση της υπηρεσίας για την «Πρόταση έκθεσης και μοντελοποίησης εκθεμάτων στο Μουσείο Βίδρας στην Τ.Κ. Σκούπας» από εξειδικευμένο γραφείο

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 612/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*