

**ΑΠΟΣΠΑΣΜΑ ΠΡΑΚΤΙΚΟΥ 23/2017**

**Αριθ. Απόφασης:574/2017** **ΑΔΑ: 7ΜΙΔΩΨΑ-Τ7Ε**

**ΘΕΜΑ:** «Απόφαση του Δημοτικού Συμβουλίου για αναβάθμιση και ενδυνάμωση των

τμημάτων του ΤΕΙ Ηπείρου που εδρεύουν στην Άρτα»

Στην Άρτα σήμερα την δεκάτη έκτη (16η) του μηνός Οκτωβρίου του έτους 2017 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 39051/12-10-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση 24 Σύμβουλοι, ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κωνσταντίνος 4. Παπάζογλου Χαράλαμπος 5. Τράμπας Κων/νος 6. Πανέτας Γεώργιος 7. Χαρακλιάς Κωνσταντίνος 8. Κοτσαρίνης Μιχαήλ 9. Ζέρβας Κωνσταντίνος 10. Σιαφάκας Χριστόφορος 11. Λιλής Γεώργιος 12. Λιόντος Νικόλαος 13. Σφήκας Δημήτριος | 1. Γραμματικού-Παπατσίμπα Θεανώ 2. Μιλτιάδους Γεώργιος 3. Κουτρούμπα Άννα-Μαρία 4. Βλάχος Μιχαήλ 5. Ντέμσια Αικατερίνη 6. Παπαλέξης Ιωάννης 7. Κατσαντούλα Αναστασία 8. Βλάρας Γρηγόριος 9. Κιτσαντά Ευαγγελίτσα 10. Ξυλογιάννης Άγγελος 11. Παπαιωάννου Κων/νος |

**Απουσίαζαν**, αν και κλήθηκαν νόμιμα οι δημ. Σύμβουλοι: Νταλάκας Δημήτριος Καραγεώργος Γεώργιος, Στασινός Παύλος, Κοσμάς Ηλίας, Βασιλάκη-Μητρογεώργου Βικτωρία, Παπαμιχαήλ Κωνσταντίνος, Ζυγουβέλης Παναγιώτης, Παπακίτσος Στέφανος και Πετανίτης Δημήτριος.

Στη συνεδρίαση παραβρέθηκαν οι Πρόεδροι των Συμβουλίων των Τοπ. Κοινοτήτων Καλαμιάς, Ρόκκα,. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση, έντεκα (11) έκτακτων θεμάτων.

Ο κ. Κοτσαρίνης προσήλθε στη συνεδρίαση κατά την συζήτηση του 11ου έκτακτου θέματος.

Ο κ. Μπαλάγκας αποχώρησε μετά τη συζήτηση του 3ου τακτικού θέματος, η κα Ντέμσια η κα Κατσαντούλα και ο κ. Βλάρας αποχώρησαν πριν τη συζήτηση του 1ου τακτικού θέματος και η κα Κιτσαντά αποχώρησε μετά την συζήτηση του 6ου τακτικού θέματος.

Ο κ. Πρόεδρος κήρυξε την έναρξη της συνεδρίασης και εισηγούμενος το 9ο έκτακτο θέμα της ημερήσιας διάταξης «Απόφαση του Δημοτικού Συμβουλίου για αναβάθμιση και ενδυνάμωση υων τμημάτων του ΤΕΙ Ηπείρου που εδρεύουν στην Άρτα» έδωσε το λόγο στον κ. Δήμαρχο ο οποίος έθεσε υπόψη του Συμβουλίου τα εξής:

Με αφορμή το επικείμενο συνέδριο της Κυβέρνησης την προσεχή Δευτέρα και Τρίτη 23 και 24 Οκτωβρίου στα Ιωάννινα, ως Δημοτική Αρχή έχουμε θέσει το θέμα της αναβάθμισης του ΤΕΙ Ηπείρου σε πρώτη προτεραιότητα.

Κατ’ επανάληψη και μέσα από το Δημοτικό μας Συμβούλιο με ομόφωνες αποφάσεις έχουμε ταχθεί ανοιχτά υπέρ της δημιουργίας Γεωπονικής Σχολής Πανεπιστημιακού επιπέδου στην Άρτα, μέσω της μετεξέλιξης και αναβάθμισης του υπάρχοντος Τμήματος Τεχνολόγων Γεωπόνων.

Θεωρούμε ότι η λειτουργία Γεωπονικής Σχολής στην Άρτα θα φέρει σημαντική ανάπτυξη στην περιοχή, η οποία είναι κατ’ εξοχήν αγροτική, για αυτό και στο υπόμνημά μας προς την Κυβέρνηση, εν όψει του συνεδρίου της την επόμενη εβδομάδα έχουμε βάλει την δημιουργία της Γεωπονικής Σχολής στην πρώτη θέση των αιτημάτων μας.

Βέβαια, πιστεύουμε ότι ένα δυνατό ΤΕΙ Ηπείρου μπορεί να υπάρξει μόνο εάν είναι δυνατά όλα τα τμήματά του, κάτι που θα έχει πολλαπλά οφέλη στην περιοχή μας και στην τοπική μας οικονομία.

Στο πλαίσιο αυτό προτείνουμε σήμερα στο Σώμα να αποφασίσει:

* Την αναβάθμιση όλων των Σχολών του ΤΕΙ που εδρεύουν στην Άρτα και την **παραμονή τους στην πόλη μας** με παράλληλη ίδρυση και νέων τμημάτων, που θα έχουν αντίκρισμα και πολλαπλά οφέλη στην τοπική κοινωνία και οικονομία.
* Την δημιουργία Γεωπονικής Σχολής Πανεπιστημιακού Επιπέδου στην Άρτα
* Το Τμήμα Λαϊκής και Παραδοσιακής Μουσικής να αναβαθμιστεί σε Πανεπιστημιακό και να ενσωματωθεί στην Σχολή Καλών Τεχνών του Πανεπιστημίου Ιωαννίνων, με έδρα την Άρτα.
* Το Τμήμα Μηχανικών Πληροφορικής να αναβαθμιστεί σε Πανεπιστημιακό και να ενταχθεί στην Πολυτεχνική Σχολή του Πανεπιστημίου Ιωαννίνων, με έδρα την Άρτα.
* Την δημιουργία του Αγροτοδιατροφικού Πάρκου στο αναβαθμισμένο πλέον Εκπαιδευτικό Ίδρυμα, που αποτελεί καινοτόμο ιδέα και θα συμβάλλει καθοριστικά στην εξέλιξη της αγροτικής και κτηνοτροφικής παραγωγής της Άρτας.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τις διατάξεις του Ν.3463/06 και του Ν.3852/10 την εισήγηση,

**ΑΠΟΦΑΣΙΖΕΙ  ΟΜΟΦΩΝΑ**

Α.- Την αναβάθμιση όλων των Σχολών του ΤΕΙ που εδρεύουν στην Άρτα και την **παραμονή τους στην πόλη μας** με παράλληλη ίδρυση και νέων τμημάτων, που θα έχουν αντίκρισμα και πολλαπλά οφέλη στην τοπική κοινωνία και οικονομία.

Β. -Την δημιουργία Γεωπονικής Σχολής του Πανεπιστημίου Ιωαννίνων με έδρα την Άρτα

Γ.- Το Τμήμα Λαϊκής και Παραδοσιακής Μουσικής να αναβαθμιστεί σε Πανεπιστημιακό και να ενσωματωθεί στην Σχολή Καλών Τεχνών του Πανεπιστημίου Ιωαννίνων, με έδρα την Άρτα.

Δ.- Το Τμήμα Μηχανικών Πληροφορικής να αναβαθμιστεί σε Πανεπιστημιακό και να ενταχθεί στην Πολυτεχνική Σχολή του Πανεπιστημίου Ιωαννίνων, με έδρα την Άρτα.

Ε.- Την δημιουργία του Αγροτοδιατροφικού Πάρκου στο αναβαθμισμένο πλέον Εκπαιδευτικό Ίδρυμα, που αποτελεί καινοτόμο ιδέα και θα συμβάλλει καθοριστικά στην εξέλιξη της αγροτικής και κτηνοτροφικής παραγωγής της Άρτας.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 574/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*