

**ΑΠΟΣΠΑΣΜΑ ΠΡΑΚΤΙΚΟΥ 23/2017**

**Αριθ. Απόφασης:604/2017** **ΑΔΑ: 6ΡΧ8ΩΨΑ-ΖΕΩ**

**ΘΕΜΑ:** «Ακύρωση της υπ. αρ. 555/2017 απόφασης Δ.Σ. Αποδοχή επιχορήγησης από την

Περιφέρεια Ηπείρου και έγκριση συνδιοργάνωσης της εκδήλωσης «Μάνα –

Ήπειρος». Έγκριση πραγματοποίησης δαπάνης και διάθεση δαπάνης για τη

συγκεκριμένη εκδήλωση»

Στην Άρτα σήμερα την δεκάτη έκτη (16η) του μηνός Οκτωβρίου του έτους 2017 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 39051/12-10-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση 23 Σύμβουλοι, ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κωνσταντίνος 4. Παπάζογλου Χαράλαμπος 5. Τράμπας Κων/νος 6. Πανέτας Γεώργιος 7. Χαρακλιάς Κωνσταντίνος 8. Κοτσαρίνης Μιχαήλ 9. Ζέρβας Κωνσταντίνος 10. Σιαφάκας Χριστόφορος 11. Λιλής Γεώργιος 12. Λιόντος Νικόλαος 13. Σφήκας Δημήτριος | 1. Γραμματικού-Παπατσίμπα Θεανώ 2. Μιλτιάδους Γεώργιος 3. Κουτρούμπα Άννα-Μαρία 4. Βλάχος Μιχαήλ 5. Ντέμσια Αικατερίνη 6. Παπαλέξης Ιωάννης 7. Κατσαντούλα Αναστασία 8. Βλάρας Γρηγόριος 9. Κιτσαντά Ευαγγελίτσα 10. Ξυλογιάννης Άγγελος 11. Παπαιωάννου Κων/νος |

**Απουσίαζαν**, αν και κλήθηκαν νόμιμα οι δημ. Σύμβουλοι: Νταλάκας Δημήτριος Καραγεώργος Γεώργιος, Στασινός Παύλος, Κοσμάς Ηλίας, Βασιλάκη-Μητρογεώργου Βικτωρία, Παπαμιχαήλ Κωνσταντίνος, Ζυγουβέλης Παναγιώτης, Παπακίτσος Στέφανος και Πετανίτης Δημήτριος.

Στη συνεδρίαση παραβρέθηκαν οι Πρόεδροι των Συμβουλίων των Τοπ. Κοινοτήτων Καλαμιάς, Ρόκκα,. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση, έντεκα (5) έκτακτων θεμάτων.

Ο κ. Κοτσαρίνης προσήλθε στη συνεδρίαση κατά την συζήτηση του 11ου έκτακτου θέματος.

Ο κ. Μπαλάγκας αποχώρησε μετά τη συζήτηση του 3ου τακτικού θέματος, η κα Ντέμσια η κα Κατσαντούλα και ο κ. Βλάρας αποχώρησαν πριν τη συζήτηση του 1ου τακτικού θέματος και η κα Κιτσαντά αποχώρησε μετά την συζήτηση του 6ου θέματος.

Ο κ. Πρόεδρος κήρυξε την έναρξη της συνεδρίασης και εισηγούμενος το 28ο τακτικό θέμα της ημερήσιας διάταξης «Ακύρωση της υπ. αρ. 555/2017 απόφασης Δ.Σ. Αποδοχή επιχορήγησης από την Περιφέρεια Ηπείρου και έγκριση συνδιοργάνωσης της εκδήλωσης «Μάνα - Ήπειρος». Έγκριση πραγματοποίησης δαπάνης και διάθεση δαπάνης για τη συγκεκριμένη εκδήλωση» έδωσε το λόγο στον αρμόδιο αντιδήμαρχο κ. Χαρακλιά ο οποίος παίρνοντας το λόγο είπε:

Με την παρούσα εισήγηση αιτούμαστε τη διόρθωση της υπ. αρ. 555/2017 απόφασης Δ.Σ., καθώς η Περιφέρεια Ηπείρου, με ορθή επανάληψη του εγγράφου με το οποίο αποφάσισε την επιχορήγηση του Δήμου Αρταίων με 2.500€, άλλαξε το εν λόγω ποσό στις 3.100€. Πρέπει λοιπόν η απόφαση Δ.Σ. να περιλαμβάνει την αποδοχή του νέου ποσού επιχορήγησης από την Περιφέρεια Ηπείρου.

Η νέα εισήγηση έχεις ως εξής:

Με την από 24-8-2017 αίτησή της , η εταιρεία ΕΣΤΙΑ ΣΚΕΤΗ ΤΕΧΝΩΝ ΙΚΕ αιτήθηκε τη συμβολή του Δήμου Αρταίων για την μουσικοθεατρική παράσταση που θα πραγματοποιηθεί στις 17 Οκτωβρίου 2017, μέσω συνδιοργάνωσης του Δήμου με την Περιφέρεια Ηπείρου. Η συγκεκριμένη εκδήλωση προβάλει τον τόπο της Ηπείρου γενικότερα με καταξιωμένους καλλιτέχνες που κατάγονται από αυτή.

Το κόστος της εκδήλωσης προϋπολογίζεται στις τέσσερις χιλιάδες επτακόσια ευρώ (4.700€). Η Περιφέρεια, με το υπ. αρ. 83716/3536/14-8-2017 (Ορθή επανάληψη στις 26-9-2017), ενέκρινε τη διάθεση πίστωσης ύψους τριών χιλιάδων εκατό ευρώ (3.100€) για την κάλυψη μέρους της αμοιβής των καλλιτεχνών και εξόδων της εκδήλωσης. Το ποσό που κλήθηκε να προσφέρει ο Δήμος ανέρχεται στα χίλια εξακόσια ευρώ (1600,00€) και θα καλύψει το υπόλοιπο μέρος της αμοιβής των καλλιτεχνών και την ηχοφωτιστική κάλυψη της παράστασης μέσω της εταιρείας ΕΣΤΙΑ ΣΚΕΤΗ ΤΕΧΝΩΝ ΙΚΕ.

Με το παρόν εισηγούμαστε:

1. Την αποδοχή της επιχορήγησης ύψους 3.100,00€ από την Περιφέρεια Ηπείρου, όπως αυτή εγκρίθηκε με το υπ. αρ. 83716/3536/14-8-2017 της Περιφέρειας (Ορθή επανάληψη στις 26-9-2017), προκειμένου αυτή να εγγραφεί στον Κ.Α. 00-6443 «Δαπάνες Δεξιώσεων και Εθνικών και Τοπικών Εορτών» του προϋπολογισμού έτους 2017 και να διατεθεί για την κάλυψη των δαπανών της εκδήλωσης «Μάνα – Ήπειρος» που θα πραγματοποιηθεί στις 17 Οκτωβρίου 2017 στην Άρτα.
2. την έγκριση συνδιοργάνωσης της εν λόγω Εκδήλωσης με την Περιφέρεια Ηπείρου
3. την έγκριση πραγματοποίησης δαπάνης ύψους τεσσάρων χιλιάδων επτακοσίων ευρώ (4.700,00€) σε βάρος του Κ.Α. 00-6443 «Δαπάνες Δεξιώσεων και Εθνικών και Τοπικών Εορτών» του προϋπολογισμού έτους 2017, προκειμένου να καλυφθεί η δαπάνη που αντιστοιχεί από τη συνδιοργάνωση. Το νέο ποσό προκύπτει από το άθροισμα της επιχορήγησης της Περιφέρειας Ηπείρου (3.100,00€) και του ποσού που κλήθηκε εξαρχής να διαθέσει ο Δήμος (1.600,00€). Στον προϋπολογισμό του Δήμου, ο οποίος ψηφίσθηκε με την αριθ. 446/2016 απόφαση του ΔΣ κι εγκρίθηκε με την αριθ. 6436/18-1-2017 απόφαση της Αποκεντρωμένης Διοίκησης Ηπείρου – Δυτικής Μακεδονίας, προβλέπεται σχετική πίστωση.
4. Τη διάθεση δαπάνης ύψους τεσσάρων χιλιάδων επτακοσίων ευρώ (4.700,00€) σε βάρος του Κ.Α. 00-6443 «Δαπάνες Δεξιώσεων και Εθνικών και Τοπικών Εορτών» του προϋπολογισμού έτους 2017 για τη συνδιοργάνωση της εν λόγω εκδήλωσης. Η διοργάνωση της εν λόγω εκδήλωσης θα γίνει από την Εταιρία ΕΣΤΙΑ ΣΚΕΤΗ ΤΕΧΝΩΝ ΙΚΕ, η οποία θα αναλάβει την αμοιβή των καλλιτεχνών, την ηχοφωτιστική κάλυψη και τυχόν άλλες δαπάνες που θα απαιτηθούν για την πραγματοποίησή της.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τις διατάξεις του Ν.3463/06 και του Ν.3852/10 την εισήγηση,

**ΑΠΟΦΑΣΙΖΕΙ  ΟΜΟΦΩΝΑ**

Α.- Την ακύρωση της υπ. αρ. 555/2017 απόφασης του Δημοτικού Συμβουλίου για τους

λόγους που αναφέρονται στο σκεπτικό της παρούσας.

Β.- Την αποδοχή της επιχορήγησης ύψους 3.100,00€ από την Περιφέρεια Ηπείρου, όπως αυτή εγκρίθηκε με το υπ. αρ. 83716/3536/14-8-2017 της Περιφέρειας (Ορθή επανάληψη στις 26-9-2017), προκειμένου αυτή να εγγραφεί στον Κ.Α. 00-6443 «Δαπάνες Δεξιώσεων και Εθνικών και Τοπικών Εορτών» του προϋπολογισμού έτους 2017 και να διατεθεί για την κάλυψη των δαπανών της εκδήλωσης «Μάνα – Ήπειρος» που θα πραγματοποιηθεί στις 17 Οκτωβρίου 2017 στην Άρτα.

Γ.- Την έγκριση συνδιοργάνωσης της εν λόγω Εκδήλωσης με την Περιφέρεια

Ηπείρου

Δ.- Την έγκριση πραγματοποίησης δαπάνης ύψους τεσσάρων χιλιάδων επτακοσίων ευρώ (4.700,00€) σε βάρος του Κ.Α. 00-6443 «Δαπάνες Δεξιώσεων και Εθνικών και Τοπικών Εορτών» του προϋπολογισμού έτους 2017, προκειμένου να καλυφθεί η δαπάνη που αντιστοιχεί από τη συνδιοργάνωση. Το νέο ποσό προκύπτει από το άθροισμα της επιχορήγησης της Περιφέρειας Ηπείρου (3.100,00€) και του ποσού που κλήθηκε εξαρχής να διαθέσει ο Δήμος (1.600,00€). Στον προϋπολογισμό του Δήμου, ο οποίος ψηφίσθηκε με την αριθ. 446/2016 απόφαση του ΔΣ κι εγκρίθηκε με την αριθ. 6436/18-1-2017 απόφαση της Αποκεντρωμένης Διοίκησης Ηπείρου – Δυτικής Μακεδονίας, προβλέπεται σχετική πίστωση.

Ε.- Τη διάθεση δαπάνης ύψους τεσσάρων χιλιάδων επτακοσίων ευρώ (4.700,00€) σε βάρος του Κ.Α. 00-6443 «Δαπάνες Δεξιώσεων και Εθνικών και Τοπικών Εορτών» του προϋπολογισμού έτους 2017 για τη συνδιοργάνωση της εν λόγω εκδήλωσης. Η διοργάνωση της εν λόγω εκδήλωσης θα γίνει από την Εταιρία ΕΣΤΙΑ ΣΚΕΤΗ ΤΕΧΝΩΝ ΙΚΕ, η οποία θα αναλάβει την αμοιβή των καλλιτεχνών, την ηχοφωτιστική κάλυψη και τυχόν άλλες δαπάνες που θα απαιτηθούν για την πραγματοποίησή της.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 604/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*