

**ΑΠΟΣΠΑΣΜΑ ΠΡΑΚΤΙΚΟΥ 23/2017**

**Αριθ. Απόφασης:585/2017** **ΑΔΑ: 6ΒΕΛΩΨΑ-ΨΨΡ**

**ΘΕΜΑ:**« Έγκριση της αριθμ. 508/2017 απόφασης Οικ. Επιτροπής η οποία αφορά «Κατάρτιση κατάστασης απόρων δημοτών που χρήζουν βοήθειας εκτάκτου επιδόματος ένδειας από το ταμείο Κοινωνικής Αλληλεγγύης του Δήμου»»

Στην Άρτα σήμερα την δεκάτη έκτη (16η) του μηνός Οκτωβρίου του έτους 2017 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 39051/12-10-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση 24 Σύμβουλοι, ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κωνσταντίνος 4. Παπάζογλου Χαράλαμπος 5. Τράμπας Κων/νος 6. Πανέτας Γεώργιος 7. Χαρακλιάς Κωνσταντίνος 8. Κοτσαρίνης Μιχαήλ 9. Ζέρβας Κωνσταντίνος 10. Σιαφάκας Χριστόφορος 11. Λιλής Γεώργιος 12. Λιόντος Νικόλαος 13. Σφήκας Δημήτριος | 1. Γραμματικού-Παπατσίμπα Θεανώ 2. Μιλτιάδους Γεώργιος 3. Κουτρούμπα Άννα-Μαρία 4. Βλάχος Μιχαήλ 5. Ντέμσια Αικατερίνη 6. Παπαλέξης Ιωάννης 7. Κατσαντούλα Αναστασία 8. Βλάρας Γρηγόριος 9. Κιτσαντά Ευαγγελίτσα 10. Ξυλογιάννης Άγγελος 11. Παπαιωάννου Κων/νος |

**Απουσίαζαν**, αν και κλήθηκαν νόμιμα οι δημ. Σύμβουλοι: Νταλάκας Δημήτριος Καραγεώργος Γεώργιος, Στασινός Παύλος, Κοσμάς Ηλίας, Βασιλάκη-Μητρογεώργου Βικτωρία,Παπαμιχαήλ Κωνσταντίνος, Ζυγουβέλης Παναγιώτης, Παπακίτσος Στέφανος και Πετανίτης Δημήτριος*.*

Στη συνεδρίαση παραβρέθηκαν οι Πρόεδροι των Συμβουλίων των Τοπ. Κοινοτήτων Καλαμιάς, Ρόκκα. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση, έντεκα (11) έκτακτων θεμάτων.

Ο κ. Κοτσαρίνης προσήλθε στη συνεδρίαση κατά την συζήτηση του 11ου έκτακτου θέματος.

Ο κ. Μπαλάγκας αποχώρησε μετά τη συζήτηση του 3ου τακτικού θέματος, η κα Ντέμσια η κα Κατσαντούλα και ο κ. Βλάρας αποχώρησαν πριν τη συζήτηση του 1ου τακτικού θέματος και η κα Κιτσαντά αποχώρησε μετά την συζήτηση του 6ου τακτικού θέματος.

Ο κ. Πρόεδρος κήρυξε την έναρξη της συνεδρίασης και εισηγούμενος το 9ο τακτικό θέμα της ημερήσιας διάταξης «Έγκριση της αριθμ. 508/2017 απόφασης Οικ. Επιτροπής η οποία αφορά «Κατάρτιση κατάστασης απόρων δημοτών που χρήζουν βοήθειας εκτάκτου επιδόματος ένδειας από το ταμείο Κοινωνικής Αλληλεγγύης του Δήμου» έθεσε υπόψη του Συμβουλίου την παραπάνω απόφαση και στη συνέχεια έδωσε το λόγο στον Αντιδήμαρχο κ. Χριστόφορο Σιαφάκα για περαιτέρω διευκρινίσεις .

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τις διατάξεις του Ν. 4479/2017 , του Ν.3463/06, του Ν.3852/10 την εισήγηση

**ΑΠΟΦΑΣΙΖΕΙ ΟΜΟΦΩΝΑ**

Α.- Την έγκριση της αριθμ. 508/2017 απόφασης Οικ. Επιτροπής η οποία αφορά «Κατάρτιση κατάστασης απόρων δημοτών που χρήζουν βοήθειας εκτάκτου επιδόματος ένδειας από το ταμείο Κοινωνικής Αλληλεγγύης του Δήμου ,και την κατάσταση απόρων δημοτών ως κάτωθι:

1. Ρ.Β. ποσού 300,00 €
2. Β.Ε. ποσού 500,00 €
3. Τ.Λ. ποσού 500,00 €

Β.- Την ψήφιση πίστωσης 1.300,00€ σε βάρος του Κ.Α. 006734 «Καταβολή του επιδόματος ένδειας στους δικαιούχους» των εξόδων του προϋπολογισμού οικονομικού έτους 2017 για την κάλυψη της σχετικής δαπάνης.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 585/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*