

**ΑΠΟΣΠΑΣΜΑ ΠΡΑΚΤΙΚΟΥ 23/2017**

**Αριθ. Απόφασης:570/2017** ΑΔΑ: 6Γ4ΟΩΨΑ-9Χ4

**ΘΕΜΑ:** «Παραχώρηση του γηπέδου Βλαχέρνας της Τ.Κ. Βλαχέρνας στο Αθλητικό

Σωματείο Α.Ε. Καραϊσκάκης για αθλητικές δραστηριότητες

(Αριθ. 7/2017 Απόφαση Συμβουλίου Τοπ. Κοινότητας Βλαχέρνας)»

Στην Άρτα σήμερα την δεκάτη έκτη (16η) του μηνός Οκτωβρίου του έτους 2017 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 39051/12-10-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση 24 Σύμβουλοι, ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κωνσταντίνος 4. Παπάζογλου Χαράλαμπος 5. Τράμπας Κων/νος 6. Πανέτας Γεώργιος 7. Χαρακλιάς Κωνσταντίνος 8. Κοτσαρίνης Μιχαήλ 9. Ζέρβας Κωνσταντίνος 10. Σιαφάκας Χριστόφορος 11. Λιλής Γεώργιος 12. Λιόντος Νικόλαος 13. Σφήκας Δημήτριος | 1. Γραμματικού-Παπατσίμπα Θεανώ 2. Μιλτιάδους Γεώργιος 3. Κουτρούμπα Άννα-Μαρία 4. Βλάχος Μιχαήλ 5. Ντέμσια Αικατερίνη 6. Παπαλέξης Ιωάννης 7. Κατσαντούλα Αναστασία 8. Βλάρας Γρηγόριος 9. Κιτσαντά Ευαγγελίτσα 10. Ξυλογιάννης Άγγελος 11. Παπαιωάννου Κων/νος |

**Απουσίαζαν**, αν και κλήθηκαν νόμιμα οι δημ. Σύμβουλοι: Νταλάκας Δημήτριος Καραγεώργος Γεώργιος, Στασινός Παύλος, Κοσμάς Ηλίας, Βασιλάκη-Μητρογεώργου Βικτωρία,Παπαμιχαήλ Κωνσταντίνος, Ζυγουβέλης Παναγιώτης, Παπακίτσος Στέφανος και Πετανίτης Δημήτριος*.*

Στη συνεδρίαση παραβρέθηκαν οι Πρόεδροι των Συμβουλίων των Τοπ. Κοινοτήτων Καλαμιάς, Ρόκκα,.Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν *αν* και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση, έντεκα (11) έκτακτων θεμάτων.

Ο κ. Κοτσαρίνης προσήλθε στη συνεδρίαση κατά την συζήτηση του 11ου έκτακτου θέματος.

Ο κ. Μπαλάγκας αποχώρησε μετά τη συζήτηση του 3ου τακτικού θέματος, η κα Ντέμσια η κα Κατσαντούλα και ο κ. Βλάρας αποχώρησαν πριν τη συζήτηση του 1ου τακτικού θέματος και η κα Κιτσαντά αποχώρησε μετά την συζήτηση του 6ου τακτικού θέματος.

Ο κ. Πρόεδρος κήρυξε την έναρξη της συνεδρίασης και εισηγούμενος το 5ο έκτακτο θέμα της ημερήσιας διάταξης «Παραχώρηση του γηπέδου Βλαχέρνας της Τ.Κ. Βλαχέρνας στο Αθλητικό Σωματείο Α.Ε. Καραϊσκάκης για αθλητικές δραστηριότητες (Αριθ. 7/2017 Απόφαση Συμβουλίου Τοπ. Κοινότητας Βλαχέρνας)» έθεσε υπόψη του Συμβουλίου τα εξής:

Το Αθλητικό σωματείο ΑΕ Καραϊσκάκης με την από 26-9-2017 αιτησή τουζητάει την παραχώρηση της χρήσης του γηπέδου Βλαχέρνας, για την χρησιμοποίηση του ως βοηθητικό γήπεδο της ποδοσφαιρικής του ομάδος και για το σκοπό αυτό προτίθεται να προβεί σε εργασίες κατασκευής διαφόρων υποδομών έτσι ώστε αυτό να καταστεί λειτουργικό για τις αθλητικές δραστηριότητες του εν λόγω Σωματείου

Με το υπ αριθμ. 36629/4-10-2017 έγγραφό μας διαβιβάσαμε την εν λόγω αίτηση στο Τοπικό Συμβούλιο Βλαχέρνας προκειμένου να αποφασίσει για την εν λόγω παραχώρηση και να υποδείξει όρους και προϋποθέσεις για την παραχωρησή του.

Το Τοπικό Συμβούλιο Βλαχέρνας με την αριθμ. 7/9-10-2017 αποφασή του τάχθηκεΥπέρ της δωρεάν παραχώρησης της χρήσης του Δημοτικού γηπέδου Βλαχέρνας της Τ.Κ. Βλαχέρνας, στο Αθλητικό Σωματείο Άρτας Α.Ε. ΚΑΡΑΙΣΚΑΚΗΣ, για την πραγματοποίηση αθλητικών δραστηριοτήτων του εν λόγω Σωματείου, ιδιαίτερα δε για την χρησιμοποίηση των Αθλητικών εγκαταστάσεων ως βοηθητικού ποδοσφαιρικού γηπέδου με τις εξής προϋποθέσεις:

**1.** Συνηγορεί υπέρ της βελτίωσης του Δημοτικού εσωτερικού και εξωτερικού αυτού χώρου και των εκεί σήμερα εγκαταστάσεων (αγωνιστικός χώρος –αποδυτήρια - τουαλέτες, κ.λ.π.), με την ανακακατασκευή ή και εκ νέου κατασκευή, όπου απαιτείται, διαφόρων υποδομών για την λειτουργικότητα των εγκαταστάσεων του γηπέδου.

**2**. Όταν τούτο κριθεί απαραίτητο, δύναται όπως οι εν λόγω εγκαταστάσεις, να χρησιμοποιηθούν και από τα ενεργά Αθλητικά Σωματεία που ασκούν δραστηριότητα στην Δημοτική Ενότητα Βλαχερνών του Δήμου Αρταίων, όταν τούτο κριθεί αναγκαίο, υποχρεούμενα δε στην αποκατάσταση τυχόν ζημιών που προκληθούν στον χώρο.

**3.** Επίσης δύναται να χρησιμοποιηθούν οι εν λόγω Αθλητικές εγκαταστάσεις από τα Σχολεία της Δ.Ε. Βλαχερνών, για την πραγματοποίηση εκπαιδευτικών εκδρομών και λοιπών άλλων αθλητικών δραστηριοτήτων.

**4**. Η χρονική διάρκεια της δωρεάν παραχώρησης της χρήσης των εγκαταστάσεων, στο εν λόγω Αθλητικό Σωματείο, προτείνεται να είναι δέκα (10) έτη, η επικύρωση της οποίας, ως και οι λοιποί άλλοι τυχόν δεσμευτικοί όροι θα καθοριστούν με απόφαση του Δημοτικού Συμβουλίου του Δήμου Αρταίων.

**5**. Μετά το τέλος της χρονικής διάρκειας της χρήσης της δωρεάν παραχώρησης, οι Αθλητικές εγκαταστάσεις του Γηπέδου Βλαχερνών, παραμένουν στον Δήμο Αρταίων, ως κύριος κάτοχος αυτού, για την χρησιμοποίηση αυτών κατά την κρίση του, χωρίς καμία άλλη διατύπωση ή προϋπόθεση.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τις διατάξεις του Ν.3463/06 και του Ν.3852/10 την εισήγηση, το πρωτόκολλο παραλαβής και γενομένης ψηφοφορίας κατά την οποία η κες Ντέμσια και Κιτσαντά και οι κ.κ. Ξυλογιάννης και Παπαιωάννου ψήφισαν Παρών

**ΑΠΟΦΑΣΙΖΕΙ  ΚΑΤΑ ΠΛΕΙΟΨΗΦΙΑ**

Α.- Την δωρεάν παραχώρηση της χρήσης του Δημοτικού γηπέδου Βλαχέρνας της Τ.Κ. Βλαχέρνας, στο ερασιτεχνικό Αθλητικό Σωματείο Άρτας Α.Ε. ΚΑΡΑΙΣΚΑΚΗΣ, ιδιαίτερα για τα τμήματα Κ17 και Κ19 για την πραγματοποίηση αθλητικών δραστηριοτήτων και ως βοηθητικού ποδοσφαιρικού γηπέδου με τις εξής προϋποθέσεις:

1.- Την βελτίωση του Δημοτικού εσωτερικού και εξωτερικού αυτού χώρου και των εκεί σήμερα εγκαταστάσεων (αγωνιστικός χώρος –αποδυτήρια - τουαλέτες, κ.λ.π.), με την ανακακατασκευή ή και εκ νέου κατασκευή, όπου απαιτείται, διαφόρων υποδομών για την λειτουργικότητα των εγκαταστάσεων του γηπέδου, κατόπιν των απαραίτητων εγκρίσεων από τις αρμόδιες Υπηρεσίες του Δήμου και υπό την επίβλεψή της Τεχνικής Υπηρεσίας του Δήμου.

2.- Οι εγκαταστάσεις, να χρησιμοποιηθούν και από τα ενεργά Αθλητικά Σωματεία που ασκούν δραστηριότητα στην Δημοτική Ενότητα Βλαχερνών του Δήμου Αρταίων, όταν τούτο κριθεί αναγκαίο, υποχρεούμενα δε στην αποκατάσταση τυχόν ζημιών που προκληθούν στον χώρο.

3.- Οι Αθλητικές εγκαταστάσεις να χρησιμοποιηθούν από τα Σχολεία της Δ.Ε. Βλαχερνών, για την πραγματοποίηση εκπαιδευτικών εκδρομών και λοιπών άλλων αθλητικών δραστηριοτήτων.

4.- Η χρονική διάρκεια της δωρεάν παραχώρησης της χρήσης των εγκαταστάσεων, στο εν λόγω Αθλητικό Σωματείο, θα είναι δέκα (10) έτη.

5.- Μετά το τέλος της χρονικής διάρκειας της χρήσης της δωρεάν παραχώρησης, οι Αθλητικές εγκαταστάσεις του Γηπέδου Βλαχερνών, παραμένουν στον Δήμο Αρταίων, ως κύριος κάτοχος αυτού, για την χρησιμοποίηση αυτών κατά την κρίση του, χωρίς καμία άλλη διατύπωση ή προϋπόθεση.

Β.- Εξουσιοδοτείται ο Δήμαρχος Αρταίων να συνάψει συμφωνητικό χρησιδανείου, με τον όρο ότι θα μπορεί να λυθεί  χωρίς άλλη διατύπωση, στην περίπτωση που δεν τηρηθούν οι όροι της παραχώρησης.

**Η απόφαση αυτή έλαβε αριθ. 570/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*