

**ΑΠΟΣΠΑΣΜΑ ΠΡΑΚΤΙΚΟΥ 23/2017**

**Αριθ. Απόφασης:603/2017** **ΑΔΑ: Ω824ΩΨΑ-ΘΟΑ**

**ΘΕΜΑ:** «Ακύρωση της υπ.αρ. 552/2017 απόφασης Δ.Σ. και λήψη νέας: «Συμμετοχή του Δήμου Αρταίων στο περίπτερο της Περιφέρειας Ηπείρου στην Έκθεση Τουρισμού PHILOXENIA 2017. Έγκριση πραγματοποίησης δαπάνης και διάθεση δαπάνης»

Στην Άρτα σήμερα την δεκάτη έκτη (16η) του μηνός Οκτωβρίου του έτους 2017 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 39051/12-10-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση 24 Σύμβουλοι, ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κωνσταντίνος 4. Παπάζογλου Χαράλαμπος 5. Τράμπας Κων/νος 6. Πανέτας Γεώργιος 7. Χαρακλιάς Κωνσταντίνος 8. Κοτσαρίνης Μιχαήλ 9. Ζέρβας Κωνσταντίνος 10. Σιαφάκας Χριστόφορος 11. Λιλής Γεώργιος 12. Λιόντος Νικόλαος 13. Σφήκας Δημήτριος | 1. Γραμματικού-Παπατσίμπα Θεανώ 2. Μιλτιάδους Γεώργιος 3. Κουτρούμπα Άννα-Μαρία 4. Βλάχος Μιχαήλ 5. Ντέμσια Αικατερίνη 6. Παπαλέξης Ιωάννης 7. Κατσαντούλα Αναστασία 8. Βλάρας Γρηγόριος 9. Κιτσαντά Ευαγγελίτσα 10. Ξυλογιάννης Άγγελος 11. Παπαιωάννου Κων/νος |

**Απουσίαζαν**, αν και κλήθηκαν νόμιμα οι δημ. Σύμβουλοι: Νταλάκας Δημήτριος Καραγεώργος Γεώργιος, Στασινός Παύλος, Κοσμάς Ηλίας, Βασιλάκη-Μητρογεώργου Βικτωρία, Παπαμιχαήλ Κωνσταντίνος, Ζυγουβέλης Παναγιώτης, Παπακίτσος Στέφανος και Πετανίτης Δημήτριος.

Στη συνεδρίαση παραβρέθηκαν οι Πρόεδροι των Συμβουλίων των Τοπ. Κοινοτήτων Καλαμιάς, Ρόκκα. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση, έντεκα (11) έκτακτων θεμάτων.

Ο κ. Κοτσαρίνης προσήλθε στη συνεδρίαση κατά την συζήτηση του 11ου έκτακτου θέματος.

Ο κ. Μπαλάγκας αποχώρησε μετά τη συζήτηση του 3ου τακτικού θέματος, η κα Ντέμσια η κα Κατσαντούλα και ο κ. Βλάρας αποχώρησαν πριν τη συζήτηση του 1ου τακτικού θέματος και η κα Κιτσαντά αποχώρησε μετά την συζήτηση του 6ου τακτικού θέματος.

Ο κ. Πρόεδρος κήρυξε την έναρξη της συνεδρίασης και εισηγούμενος το 27ο τακτικό θέμα της ημερήσιας διάταξης «Ακύρωση της υπ.αρ. 552/2017 απόφασης Δ.Σ. και λήψη νέας: «Συμμετοχή του Δήμου Αρταίων στο περίπτερο της Περιφέρειας Ηπείρου στην Έκθεση Τουρισμού PHILOXENIA 2017. Έγκριση πραγματοποίησης δαπάνης και διάθεση δαπάνης» έδωσε το λόγο στον αρμόδιο αντιδήμαρχο κ. Κων/νο Χαρακλιά ο οποίος παίρνοντας το λόγο είπε:

Με το παρόν εισηγούμαστε την ακύρωση της 552/2017 απόφασης ΔΣ του Δήμου Αρταίων και λήψη νέας απόφασης, προκειμένου να τηρηθούν οι νόμιμές διαδικασίες που πρέπει να προηγούνται αυτής (δηλαδή να ληφθεί από τις Οικονομικές Υπηρεσίες του Δήμου η Απόφαση Ανάληψης Υποχρέωσης του ποσού που αφορά στα έξοδα του Αντιδημάρχου κου Χαρακλιά – 680€ και να ακολουθεί χρονικά η ανάληψη της απόφασης του Δ.Σ.). Στο σκεπτικό κομμάτι της απόφασης δεν αλλάζει απολύτως τίποτα.

Η εισήγηση για την απόφαση 552/2017 είχε ως εξής:

Στα πλαίσια της ανάδειξης του τουριστικού προϊόντος, ο Δήμος Αρταίων έχει ήδη προβεί σε μία σειρά στοχευμένων ενεργειών, στις οποίες περιλαμβάνεται και η συμμετοχή σε Διεθνείς Εκθέσεις Τουρισμού.

Στην προσπάθεια να συνεχιστεί αυτή η πορεία, η Δημοτική Αρχή έχει προβεί στην κατάρτιση ενός πλήρους και αναλυτικού ετήσιου προγράμματος προβολής του τουριστικού προϊόντος της περιοχής, το οποίο εγκρίθηκε από τη Γενική Γραμματεία Ενημέρωσης και Επικοινωνίας και τον Ε.Ο.Τ. Ο επόμενος στόχος είναι η παρουσία του Δήμου Αρταίων στη Διεθνή Έκθεση Τουρισμού PHILOXENIA, η οποία θα πραγματοποιηθεί στη Θεσσαλονίκη, στις 10 - 12 Νοεμβρίου 2017.

Παρακαλούμε να εισαχθεί το θέμα στο Δημοτικό Συμβούλιο, προκειμένου να εγκρίνει:

1. Τη συμμετοχή του Δήμου Αρταίων στη Διεθνή Έκθεση Τουρισμού PHILOXENIA 2017 στο Περίπτερο της Περιφέρειας Ηπείρου.
2. Τη μετάβαση εκπροσώπων του Δήμου Αρταίων στην Άρτα – Θεσσαλονίκη - Άρτα, και συγκεκριμένα των:
   1. Χαρακλιά Κωνσταντίνου, Αντιδημάρχου Τουρισμού του Δήμου Αρταίων
   2. Αρκουμάνη Αθανάσιου, υπαλλήλου του Τμήματος Τουρισμού του Δήμου Αρταίων

Η μετάβαση από Άρτα στη Θεσσαλονίκη κι επιστροφή θα γίνει οδικώς, είτε με ιδιόκτητο όχημα των εκπροσώπων είτε με το ΚΤΕΥΛ.

Ημερομηνία αναχώρησης: 9/11/2017

Ημερομηνία επανόδου: 13/11/2017

Ημερομηνία έναρξης εργασιών: 10/11/2017

Ημερομηνία λήξης εργασιών: 12/11/2017

Ημέρες διανυκτέρευσης: 4

Ημέρες εκτός έδρας: 5

1. την έγκριση πραγματοποίησης δαπάνης ύψους 1.260 €, η οποία αναλύεται στα ακόλουθα ποσά:
   1. για τη μετακίνηση του κου Χαρακλιά **έως** 680€(Η σχετική δαπάνη θα βαρύνει τον Κ.Α. 00.6421 «Οδοιπορικά έξοδα και αποζημίωση μετακινούμενων αιρετών»): εισιτήρια, ημερήσια αποζημίωση**,** έξοδα διαμονής, επιμέρους έξοδα μετακίνησης.
   2. για τη μετακίνηση του κου Αρκουμάνη **έως** 580€(Η σχετική δαπάνη θα βαρύνει τον Κ.Α. 70.6422 «Οδοιπορικά έξοδα και αποζημίωση μετακινούμενων υπαλλήλων»): εισιτήρια, ημερήσια αποζημίωση**,** έξοδα διαμονής, επιμέρους έξοδα μετακίνησης. Η δαπάνη για την μετακίνηση του υπαλλήλου έχει διατεθεί με Απόφαση της Οικονομικής Επιτροπής του Δήμου Αρταίων.
2. Τη διάθεση του ποσού των 680,00€ για την κάλυψη των δαπανών μετακίνησης του Αντιδημάρχου.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τις διατάξεις του Ν.3463/06 και του Ν.3852/10 την εισήγηση,

**ΑΠΟΦΑΣΙΖΕΙ   ΟΜΟΦΩΝΑ**

Α.- Την ακύρωση της υπ. αρ. 552/2017 απόφασης του Δημοτικού Συμβουλίου για τους

λόγους που αναφέρονται στο σκεπτικό της παρούσας.

Β.- Τη συμμετοχή του Δήμου Αρταίων στη Διεθνή Έκθεση Τουρισμού PHILOXENIA 2017 στο Περίπτερο της Περιφέρειας Ηπείρου.

Γ.- Τη μετάβαση εκπροσώπων του Δήμου Αρταίων στην Άρτα – Θεσσαλονίκη - Άρτα, και συγκεκριμένα των:

* 1. Χαρακλιά Κωνσταντίνου, Αντιδημάρχου Τουρισμού του Δήμου Αρταίων
  2. Αρκουμάνη Αθανάσιου, υπαλλήλου του Τμήματος Τουρισμού του Δήμου Αρταίων

Η μετάβαση από Άρτα στη Θεσσαλονίκη κι επιστροφή θα γίνει οδικώς, είτε με ιδιόκτητο όχημα των εκπροσώπων είτε με το ΚΤΕΛ.

Ημερομηνία αναχώρησης: 9/11/2017

Ημερομηνία επανόδου: 13/11/2017

Ημερομηνία έναρξης εργασιών: 10/11/2017

Ημερομηνία λήξης εργασιών: 12/11/2017

Ημέρες διανυκτέρευσης: 4

Ημέρες εκτός έδρας: 5

Δ.- Την έγκριση πραγματοποίησης δαπάνης ύψους 1.260 €, η οποία αναλύεται στα ακόλουθα ποσά:

α) για τη μετακίνηση του κου Χαρακλιά **έως** 680€(Η σχετική δαπάνη θα βαρύνει τον Κ.Α. 00.6421 «Οδοιπορικά έξοδα και αποζημίωση μετακινούμενων αιρετών»): εισιτήρια, ημερήσια αποζημίωση**,** έξοδα διαμονής, επιμέρους έξοδα μετακίνησης.

β) για τη μετακίνηση του κου Αρκουμάνη **έως** 580€(Η σχετική δαπάνη θα βαρύνει τον Κ.Α. 70.6422 «Οδοιπορικά έξοδα και αποζημίωση μετακινούμενων υπαλλήλων»): εισιτήρια, ημερήσια αποζημίωση**,** έξοδα διαμονής, επιμέρους έξοδα μετακίνησης. Η δαπάνη για την μετακίνηση του υπαλλήλου έχει διατεθεί με Απόφαση της Οικονομικής Επιτροπής του Δήμου Αρταίων.

Ε.- Τη διάθεση του ποσού των 680,00€ για την κάλυψη των δαπανών μετακίνησης του Αντιδημάρχου.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 603/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*