

**ΑΠΟΣΠΑΣΜΑ ΠΡΑΚΤΙΚΟΥ 23/2017**

**Αριθ. Απόφασης:609/2017** **ΑΔΑ: 7Μ2ΖΩΨΑ-ΧΔΦ**

**ΘΕΜΑ:**« Επί αιτήσεως του κ. Γκαρτζώνη Βασιλείου η οποία αφορά παράταση συμβατικής

προθεσμίας περαίωσης έργου»

Στην Άρτα σήμερα την δεκάτη έκτη (16η) του μηνός Οκτωβρίου του έτους 2017 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 39051/12-10-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση 24 Σύμβουλοι, ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κωνσταντίνος 4. Παπάζογλου Χαράλαμπος 5. Τράμπας Κων/νος 6. Πανέτας Γεώργιος 7. Χαρακλιάς Κωνσταντίνος 8. Κοτσαρίνης Μιχαήλ 9. Ζέρβας Κωνσταντίνος 10. Σιαφάκας Χριστόφορος 11. Λιλής Γεώργιος 12. Λιόντος Νικόλαος 13. Σφήκας Δημήτριος | 1. Γραμματικού-Παπατσίμπα Θεανώ 2. Μιλτιάδους Γεώργιος 3. Κουτρούμπα Άννα-Μαρία 4. Βλάχος Μιχαήλ 5. Ντέμσια Αικατερίνη 6. Παπαλέξης Ιωάννης 7. Κατσαντούλα Αναστασία 8. Βλάρας Γρηγόριος 9. Κιτσαντά Ευαγγελίτσα 10. Ξυλογιάννης Άγγελος 11. Παπαιωάννου Κων/νος |

**Απουσίαζαν**, αν και κλήθηκαν νόμιμα οι δημ. Σύμβουλοι: Νταλάκας Δημήτριος Καραγεώργος Γεώργιος, Στασινός Παύλος, Κοσμάς Ηλίας, Βασιλάκη-Μητρογεώργου Βικτωρία,Παπαμιχαήλ Κωνσταντίνος, Ζυγουβέλης Παναγιώτης, Παπακίτσος Στέφανος και Πετανίτης Δημήτριος*.*

Στη συνεδρίαση παραβρέθηκαν οι Πρόεδροι των Συμβουλίων των Τοπ. Κοινοτήτων Καλαμιάς, Ρόκκα. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση, έντεκα (11) έκτακτων θεμάτων.

Ο κ. Κοτσαρίνης προσήλθε στη συνεδρίαση κατά την συζήτηση του 11ου έκτακτου θέματος.

Ο κ. Μπαλάγκας αποχώρησε μετά τη συζήτηση του 3ου τακτικού θέματος, η κα Ντέμσια η κα Κατσαντούλα και ο κ. Βλάρας αποχώρησαν πριν τη συζήτηση του 1ου τακτικού θέματος και η κα Κιτσαντά αποχώρησε μετά την συζήτηση του 6ου τακτικού θέματος.

Ο κ. Πρόεδρος κήρυξε την έναρξη της συνεδρίασης και εισηγούμενος το 33ο τακτικό θέμα της ημερήσιας διάταξης «Επί αιτήσεως του κ. Γκαρτζώνη Βασιλείου η οποία αφορά παράταση συμβατικής προθεσμίας περαίωσης έργου «Κατασκευή πεζοδρομίου και χώρου στάθμευσης έμπροσθεν του Μουσικού Σχολείου» έθεσε υπόψη του Συμβουλίου την  από 27-9-2017 αίτηση του Γκαρτζώνη Βασιλείου αναδόχου του παραπάνω έργου με την οποία ζητά παράταση περαίωσης του έως στις 30/11/2017.

Στη συνέχεια διαβάστηκε η εισήγηση της ΤΥΔ στην οποία αναφέρονται τα εξής:

Στις 2-10-2015 υπογράφηκε σύμβαση για την κατασκευή του έργου «Κατασκευή πεζοδρομίου και χώρου στάθμευσης έμπροσθεν του Μουσικού Σχολείου» μεταξύ του Δημάρχου Δήμου Αρταίων κ. Χρήστο Τσιρογιάννη και του κ. Γκαρτζώνη Βασιλείου εκπροσώπου της αναδόχου εταιρείας «Β. Γκαρτζώνης & ΣΙΑ Ε.Ε.». Σύμφωνα με αυτή το έργο θα έπρεπε να περατωθεί σε πέντε μήνες ήτοι την 2/5/2017.

Με την αριθ, 50/16 απόφαση του Δήμου Αρταίων δόθηκε παράταση προθεσμίας μέχρι 2/4/2016.

Με την αριθ, 178/16 απόφαση του Δήμου Αρταίων δόθηκε παράταση προθεσμίας μέχρι 2/6/2016

Με την αριθ, 244/16 απόφαση του Δήμου Αρταίων δόθηκε παράταση προθεσμίας μέχρι 31/7/2016

Με την αριθ, 350/16 απόφαση του Δήμου Αρταίων δόθηκε παράταση προθεσμίας μέχρι 31/9/17

Οι εργασίες που έχουν εκτελεσθεί μέχρι σήμερα αντιστοιχούν στο 70% περίπου του συνόλου των προς εκτέλεση εργασιών.

Η παράταση ζητείται για να εκτελεστεί το τμήμα της μελέτης που αφορά την επένδυση του παρακείμενου αρδευτικού αύλακα. Για να είναι δυνατή η εκτέλεση των εργασιών αυτών πρέπει να τελειώσει η αρδευτική περίοδος ώστε να μπορούν να γίνουν εργασίες επένδυσης σε αυτόν.

Επιπλέον πρέπει να συνταχθεί και να εγκριθεί τακτοποιητικός ΑΠΕ για το κλείσιμο του έργου.

Κατόπιν των ανωτέρω εισηγούμεθα να δοθεί παράταση έως στις 30-11-2017 για να ολοκληρωθεί το έργο.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τον Ν.3463/06, Ν.3852/10, Ν.1418/84, Π.Δ.609/85, Π.Δ. 171/87, Ν. 3852/10, την αίτηση του αναδόχου και την εισήγηση της ΤΥΔ    
 **ΑΠΟΦΑΣΙΖΕΙ  ΟΜΟΦΩΝΑ**

Α.- Αποδέχεται το αίτημα του του Γκαρτζώνη Βασιλείου αναδόχου του έργου «Κατασκευή πεζοδρομίου και χώρου στάθμευσης έμπροσθεν του Μουσικού Σχολείου» και εγκρίνει την παράταση της συμβατικής προθεσμίας περαίωσης του ανωτέρω έργου έως 30/11/2017, σύμφωνα με εισήγηση της ΤΥΔ.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 609/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*