

**ΑΠΟΣΠΑΣΜΑ ΠΡΑΚΤΙΚΟΥ 23/2017**

**Αριθ. Απόφασης:567/2017** **ΑΔΑ 62Ζ1ΩΨΑ-ΩΨΣ**

**ΘΕΜΑ:** «Έγκριση σύναψης προγραμματικής σύμβασης μεταξύ Δήμου Αρταίων και Δημοτικού Λιμενικού Ταμείου Άρτας για την υποβολή πρότασης για την «Ολοκλήρωση λιμένα Κορωνησίας» στα πλαίσια της πρόσκλησης Αρ. 43 παρ 1.3 του ΕΠΙΧΕΙΡΗΣΙΑΚΟΥ ΠΡΟΓΡΑΜΜΑΤΟΣ ΑΛΙΕΙΑΣ ΚΑΙ ΘΑΛΑΣΣΑΣ 2014-2020 με τίτλο «Αλιευτικοί λιμένες, τόποι εκφόρτωσης, ιχθυόσκαλες και καταφύγια για έργα με προπαρασκευαστικές ενέργειες και έγκριση για την υποβολή της πρότασης»

Στην Άρτα σήμερα την δεκάτη έκτη (16η) του μηνός Οκτωβρίου του έτους 2017 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 39051/12-10-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση 24 Σύμβουλοι, ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κωνσταντίνος 4. Παπάζογλου Χαράλαμπος 5. Τράμπας Κων/νος 6. Πανέτας Γεώργιος 7. Χαρακλιάς Κωνσταντίνος 8. Κοτσαρίνης Μιχαήλ 9. Ζέρβας Κωνσταντίνος 10. Σιαφάκας Χριστόφορος 11. Λιλής Γεώργιος 12. Λιόντος Νικόλαος 13. Σφήκας Δημήτριος | 1. Γραμματικού-Παπατσίμπα Θεανώ 2. Μιλτιάδους Γεώργιος 3. Κουτρούμπα Άννα-Μαρία 4. Βλάχος Μιχαήλ 5. Ντέμσια Αικατερίνη 6. Παπαλέξης Ιωάννης 7. Κατσαντούλα Αναστασία 8. Βλάρας Γρηγόριος 9. Κιτσαντά Ευαγγελίτσα 10. Ξυλογιάννης Άγγελος 11. Παπαιωάννου Κων/νος |

**Απουσίαζαν**, αν και κλήθηκαν νόμιμα οι δημ. Σύμβουλοι: Νταλάκας Δημήτριος Καραγεώργος Γεώργιος, Στασινός Παύλος, Κοσμάς Ηλίας, Βασιλάκη-Μητρογεώργου Βικτωρία,Παπαμιχαήλ Κωνσταντίνος, Ζυγουβέλης Παναγιώτης, Παπακίτσος Στέφανος και Πετανίτης Δημήτριος*.*

Στη συνεδρίαση παραβρέθηκαν οι Πρόεδροι των Συμβουλίων των Τοπ. Κοινοτήτων Καλαμιάς, Ρόκκα,.Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν *αν* και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση, έντεκα (11) έκτακτων θεμάτων.

Ο κ. Κοτσαρίνης προσήλθε στη συνεδρίαση κατά την συζήτηση του 11ου έκτακτου θέματος.

Ο κ. Μπαλάγκας αποχώρησε μετά τη συζήτηση του 3ου τακτικού θέματος, η κα Ντέμσια η κα Κατσαντούλα και ο κ. Βλάρας αποχώρησαν πριν τη συζήτηση του 1ου τακτικού θέματος και η κα Κιτσαντά αποχώρησε μετά την συζήτηση του 6ου τακτικού θέματος.

Ο κ. Πρόεδρος κήρυξε την έναρξη της συνεδρίασης και εισηγούμενος το 2ο έκτακτο θέμα της ημερήσιας διάταξης «Έγκριση σύναψης προγραμματικής σύμβασης μεταξύ Δήμου Αρταίων και Δημοτικού Λιμενικού Ταμείου Άρτας για την υποβολή πρότασης για την «Ολοκλήρωση λιμένα Κορωνησίας» στα πλαίσια της πρόσκλησης Αρ. 43 παρ 1.3 του ΕΠΙΧΕΙΡΗΣΙΑΚΟΥ ΠΡΟΓΡΑΜΜΑΤΟΣ ΑΛΙΕΙΑΣ ΚΑΙ ΘΑΛΑΣΣΑΣ 2014-2020 με τίτλο «Αλιευτικοί λιμένες, τόποι εκφόρτωσης, ιχθυόσκαλες και καταφύγια για έργα με προπαρασκευαστικές ενέργειες και έγκριση για την υποβολή της πρότασης» έδωσε το λόγο στον κ. Δήμαρχο ο οποίος έθεσε υπόψη του Συμβουλίου τα εξης:

Ο Δήμος Αρταίων υλοποιεί δράσεις και ενέργειες για την αναβάθμιση του Αμβρακικού Κόλπου, δίνοντας ιδιαίτερη σημασία στη βελτίωση των υποδομών στην περιοχή. Σημαντική προσπάθεια γίνεται για τη λειτουργική αναβάθμιση του λιμανιού της Κορωνησίας, στοχεύοντας άμεσα την αύξηση της επισκεψιμότητας αυτού και έμμεσα, τη βελτίωση της προσβασιμότητας στην ευρύτερη περιοχή.

Ο Δήμος Αρταίων σε συνεργασία με το Δημοτικό Λιμενικό Ταμείο Άρτας προτίθενται να εντάξουν και να υλοποιήσουν το έργο «Ολοκλήρωση λιμένα Κορωνησίας», προκειμένου να επιλύσουν σειρά προβλημάτων στο λιμάνι Κορωνησίας, που αφορούν τον ελλιμενισμό, την πρόσβαση, ηλεκτρομηχανολογικές και λοιπές εγκαταστάσεις και να καταστήσουν αυτό ολοκληρωμένο και πλήρως λειτουργικό σαν συνέχεια του έργου «Κατασκευή Αλιευτικού Καταφυγίου Κορωνησίας» το οποίο υλοποιήθηκε από το πρόγραμμα ΕΠ ΑΛΙΕΙΑΣ 2007-2013.

Στα πλαίσια πρόσκλησης που δημοσιεύτηκε από την Ειδική Υπηρεσία Διαχείρισης του Επιχειρησιακού Προγράμματος «Αλιείας και Θάλασσας 2014-2020», με κωδικό Αρ. 43 παρ 1.3/2017 και με αρ. πρωτ. 997/22-6-2017, με τίτλο «Αλιευτικοί λιμένες, τόποι εκφόρτωσης, ιχθυόσκαλες και καταφύγια για έργα με προπαρασκευαστικές ενέργειες», στα πλαίσια της Ενωσιακής Προτεραιότητας 1 «Προώθηση της περιβαλλοντικά βιώσιμης, αποδοτικής ως προς τη χρήση των πόρων, καινοτόμου, ανταγωνιστικής και βασιζόμενης στη γνώση αλιείας» του Θεματικού Στόχου 03 «Βελτίωση της ανταγωνιστικότητας των μικρομεσαίων επιχειρήσεων και του γεωργικού τομέας(για το ΕΓΤΑΑ) και του τομέα της αλιείας και της υδατοκαλλιέργειας (για το ΕΤΘΑ)» του Μέτρου 09 « (3.1.23) Άρθρο 43 παράγραφοι 1 και 3 Αλιευτικοί λιμένες, τόποι εκφόρτωσης, ιχθυόσκαλες και καταφύγια – Επενδύσεις για τη βελτίωση των υποδομών στους αλιευτικούς λιμένες, στις ιχθυόσκαλες, στους τόπους εκφόρτωσης και στα καταφύγια. κατασκευή καταφυγίων προκειμένου να βελτιωθεί η ασφάλεια των αλιέων [+άρθρο 44 (παράγραφος 1 στοιχείο στ) Αλιείας εσωτερικών υδάτων]» του Ειδικού Στόχου 4 «Αύξηση της ανταγωνιστικότητας και της βιωσιμότητας των αλιευτικών επιχειρήσεων, συμπεριλαμβανομένων των παράκτιων στόλων μικρής κλίμακας και βελτίωση της ασφάλειας ή των συνθηκών εργασίας» του Επιχειρησιακού Προγράμματος «Αλιείας και Θάλασσας 2014-2020» προτείνεται να υποβληθεί πρόταση χρηματοδότησης του Δημοτικού Λιμενικού Ταμείου Άρτας από το Δήμο Αρταίων για την «Ολοκλήρωση λιμένα Κορωνησίας», προϋπολογισμού περίπου 525.000,00 €.

Το έργο θα περιλαμβάνει την ολοκλήρωση των σκυροδεμάτων της επιφάνειας του λιμένα με ειδική επεξεργασία και παράλληλη τοποθέτηση μερικών ζωνών από κυβόλιθο για αισθητικούς λόγους, την τοποθέτηση καναλιών αποστράγγισης, την τοποθέτηση παγκακίων, την αποξήλωση καταστραμμένου τοιχίου και επανακατασκευής του, την τοποθέτηση inox σκάλες σε επτά σημεία του λιμανιού καθώς και την τοποθέτηση (ρεμέτζο) μόνιμων αγκυροβολιών σκαφών αριστερά και δεξιά της πλωτής προβλήτας για τη δυνατότητα πρυμνοδέτησης μεγαλύτερου αριθμού σκαφών και για τον ασφαλή ελλιμενισμό τους. Παράλληλα στα πλαίσια του έργου θα πραγματοποιηθούν, επί μέρους Η/Μ εγκαταστάσεις που θα αφορούν Υδραυλικές (παροχή νερού για σκάφη) και Ηλεκτρικών Ισχυρών Ρευμάτων (φωτισμού, παροχή ρεύματος για σκάφη) και προμήθεια εξοπλισμού.

Δεδομένου ότι:

* το Δημοτικό Λιμενικό Ταμείο Άρτας δεν καλύπτει τις απαιτήσεις για την εκτίμηση της διοικητικής και επιχειρησιακής ικανότητας ως δικαιούχου του προς υλοποίηση Έργου, σύμφωνα με τις προβλεπόμενες ρυθμίσεις της προγραμματικής περιόδου 2014-2020,
* ο δε Δήμος Αρταίων διαθέτει τις αναγκαίες προϋποθέσεις (τεχνικές και οικονομικές υπηρεσίες, αποφαινόμενα όργανα, αναγκαία στελέχωση κλπ) για την υλοποίηση του εν λόγω έργου,

εισηγούμαστε:

Α. Την έγκριση Προγραμματικής Σύμβασης μεταξύ του Δήμου Αρταίων και του Δημοτικού Λιμενικού Ταμείου Άρτας για την υποβολή της πρότασης «Ολοκλήρωση λιμένα Κορωνησίας» στο Επιχειρησιακό Πρόγραμμα «Αλιείας και Θάλασσας 2014-2020» στα πλαίσια της πρόσκλησης με κωδικό Αρ. 43 παρ 1.3/2017 και με αρ. πρωτ. 997/22-6-2017, με τίτλο «Αλιευτικοί λιμένες, τόποι εκφόρτωσης, ιχθυόσκαλες και καταφύγια για έργα με προπαρασκευαστικές ενέργειες».

Β. Τον ορισμό εκπροσώπων του Δήμου Αρταίων, ως μέλη της Κοινής Επιτροπής Παρακολούθησης της Σύμβασης τους ακόλουθους:

* τον κο Πανέτα Γεώργιο, Αντιδήμαρχο Τεχνικών Έργων, Πολεοδομίας και Καθημερινότητας και ως αναπληρωτή του τον κο Σιαφάκα Χριστόφορο, Αντιδήμαρχο Οικονομικών και Αξιοποίησης Δημοτικής Περιουσίας, Παιδείας και Δια Βίου Μάθησης
* την κα Γρύλλια Σοφία, Δ/ντρια Τεχνικών Υπηρεσιών – Περιβάλλοντος και Πολιτικής Προστασίας και ως αναπληρώτρια της την κα Κωνσταντάκη Κωνσταντίνα, Υπάλληλο Δ/νσης Προγραμματισμού, Οργάνωσης και ΤΠΕ.

Γ. Την υποβολή της Πρότασης «Ολοκλήρωση λιμένα Κορωνησίας» στο Επιχειρησιακό Πρόγραμμα «Αλιείας και Θάλασσας 2014-2020» στα πλαίσια της πρόσκλησης με κωδικό Αρ. 43 παρ 1.3/2017 και με αρ. πρωτ. 997/22-6-2017, με τίτλο «Αλιευτικοί λιμένες, τόποι εκφόρτωσης, ιχθυόσκαλες και καταφύγια για έργα με προπαρασκευαστικές ενέργειες», από το Δήμο Αρταίων.

Δ. Την εξουσιοδότηση του Δημάρχου, κου Χρήστου Τσιρογιάννη για όλες τις απαραίτητες ενέργειες.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τις διατάξεις του Ν.3463/06 και του Ν.3852/10 την εισήγηση, το πρωτόκολλο παραλαβής και γενομένης ψηφοφορίας κατά την οποία η κες Ντέμσια και Κιτσαντά και οι κ.κ. Ξυλογιάννης και Παπαιωάννου ψήφισαν Παρών

**ΑΠΟΦΑΣΙΖΕΙ  ΚΑΤΑ ΠΛΕΙΟΨΗΦΙΑ**

Α. Την έγκριση Προγραμματικής Σύμβασης μεταξύ του Δήμου Αρταίων και του Δημοτικού Λιμενικού Ταμείου Άρτας για την υποβολή της πρότασης «Ολοκλήρωση λιμένα Κορωνησίας» στο Επιχειρησιακό Πρόγραμμα «Αλιείας και Θάλασσας 2014-2020» στα πλαίσια της πρόσκλησης με κωδικό Αρ. 43 παρ 1.3/2017 και με αρ. πρωτ. 997/22-6-2017, με τίτλο «Αλιευτικοί λιμένες, τόποι εκφόρτωσης, ιχθυόσκαλες και καταφύγια για έργα με προπαρασκευαστικές ενέργειες».

Β. Τον ορισμό εκπροσώπων του Δήμου Αρταίων, ως μέλη της Κοινής Επιτροπής Παρακολούθησης της Σύμβασης τους ακόλουθους:

* τον κο Πανέτα Γεώργιο, Αντιδήμαρχο Τεχνικών Έργων, Πολεοδομίας και Καθημερινότητας και ως αναπληρωτή του τον κο Σιαφάκα Χριστόφορο, Αντιδήμαρχο Οικονομικών και Αξιοποίησης Δημοτικής Περιουσίας, Παιδείας και Δια Βίου Μάθησης
* την κα Γρύλλια Σοφία, Δ/ντρια Τεχνικών Υπηρεσιών – Περιβάλλοντος και Πολιτικής Προστασίας και ως αναπληρώτρια της την κα Κωνσταντάκη Κωνσταντίνα, Υπάλληλο Δ/νσης Προγραμματισμού, Οργάνωσης και ΤΠΕ.

Γ. Την υποβολή της Πρότασης «Ολοκλήρωση λιμένα Κορωνησίας» στο Επιχειρησιακό Πρόγραμμα «Αλιείας και Θάλασσας 2014-2020» στα πλαίσια της πρόσκλησης με κωδικό Αρ. 43 παρ 1.3/2017 και με αρ. πρωτ. 997/22-6-2017, με τίτλο «Αλιευτικοί λιμένες, τόποι εκφόρτωσης, ιχθυόσκαλες και καταφύγια για έργα με προπαρασκευαστικές ενέργειες», από το Δήμο Αρταίων.

Δ. Την εξουσιοδότηση του Δημάρχου, κου Χρήστου Τσιρογιάννη για όλες τις απαραίτητες ενέργειες.

Ε.- Την έγκριση του σχεδίου της προγραμματικής σύμβασης μεταξύ  του Δήμου  Αρταίων και του Δημοτικού Λιμενικού Ταμείου Άρτας για την υποβολή της πρότασης «Ολοκλήρωση λιμένα Κορωνησίας» στο Επιχειρησιακό Πρόγραμμα «Αλιείας και Θάλασσας 2014-2020» η οποία αποτελεί αναπόσπαστο μέρος της παρούσας απόφασης ως εξής:

**ΠΡΟΓΡΑΜΜΑΤΙΚΗ ΣΥΜΒΑΣΗ**

του άρθρου 100 του Ν. 3852/2010

Μεταξύ

«Δημοτικού Λιμενικού Ταμείου Άρτας»

**και**

«Δήμου Αρταίων»

**για την Πράξη**[[1]](#footnote-1)

**«Ολοκλήρωση Λιμένα Κορωνησίας»**

*[Άρτα, Οκτώβριος 2017]*

**ΠΡΟΓΡΑΜΜΑΤΙΚΗ ΣΥΜΒΑΣΗ ΓΙΑ ΤΗΝ ΠΡΑΞΗ**[[2]](#footnote-2)

«**Ολοκλήρωση λιμένα Κορωνησίας**»

Στην Άρτα *(τόπος)*, σήμερα την *……………(ημερομηνία)*, μεταξύ των παρακάτω συμβαλλομένων:

1. το Δημοτικό Λιμενικό Ταμείο Άρτας, που εδρεύει στην Περιφερειακή Οδό και Αυξεντίου όπως εκπροσωπείται νόμιμα από τον Πρόεδρο, κο Δημήτριο Σφήκα και ο οποίος θα αποκαλείται στο εξής χάριν συντομίας ως «**Κύριος του Έργου**»
2. το Δήμο Αρταίων, που εδρεύει στην Περιφερειακή Οδό & Αυξεντίου, όπως εκπροσωπείται νόμιμα από το Δήμαρχο, κ. Τσιρογιάννη Χρήστο, και ο οποίος θα αποκαλείται εφεξής στην παρούσα χάριν συντομίας «**Φορέας Υλοποίησης**»

Έχοντας υπόψη την κείμενη Εθνική και Κοινοτική Νομοθεσία και ειδικότερα τις παρακάτω διατάξεις όπως αυτές ισχύουν κάθε φορά :

1. Το Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» (ΦΕΚ 87 Α/7-6-2010) και ειδικότερα το άρθρο 100 αυτού.
2. Το Ν. 4314/2014 (ΦΕΚ 265 Α/23.12.2014 ‘Α) για τη διαχείριση, τον έλεγχο και την εφαρμογή αναπτυξιακών παρεμβάσεων για την προγραμματική περίοδο 2014-2020
3. Τη με αρ. πρωτ. 110427/ΕΥΘΥ/1020/20-10-2016 (ΦΕΚ 3521/Β/01-11-2016) Υπουργική Απόφαση «Τροποποίηση και αντικατάσταση της υπ’ αριθ. 81986/ΕΥΘΥ712/31-07-2015 (ΦΕΚ Β’ 1822) υπουργικής απόφασης «Εθνικοί Κανόνες Επιλεξιμότητας δαπανών για τα προγράμματα του ΕΣΠΑ 2014-2020 – Έλεγχοι νομιμότητας δημοσίων συμβάσεων συγχρηματοδοτούμενων πράξεων ΕΣΠΑ 2014-2020 από Αρχές Διαχείρισης και Ενδιάμεσους Φορείς – Διαδικασία ενστάσεων επί των αποτελεσμάτων αξιολόγησης πράξεων»,
4. Την αρ. …./…. Απόφαση του Διοικητικού Συμβουλίου του Δημοτικού Λιμενικού Ταμείου Άρτας
5. Την αρ. …./…. Απόφαση του Δημοτικού Συμβουλίου Αρταίων

**συμφωνούνται και γίνονται αμοιβαίως αποδεκτά τα ακόλουθα**:

**ΠΡΟΟΙΜΙΟ**

Ο Κύριος του Έργου, στο πλαίσιο του Επιχειρησιακού Προγράμματος «Αλιείας και Θάλασσας 2014-2020» προγραμματίζει την υλοποίηση της πράξης «Ολοκλήρωση λιμένα Κορωνησίας», η οποία θα αναφέρεται στο εξής χάριν συντομίας «**το Έργο**».

Ο Δήμος Αρταίων υλοποιεί δράσεις και ενέργειες για την αναβάθμιση του Αμβρακικού Κόλπου, δίνοντας ιδιαίτερη σημασία στη βελτίωση των υποδομών στην περιοχή. Σημαντική προσπάθεια γίνεται για τη λειτουργική αναβάθμιση του λιμανιού της Κορωνησίας, στοχεύοντας άμεσα την αύξηση της επισκεψιμότητας αυτού και έμμεσα, τη βελτίωση της προσβασιμότητας στην ευρύτερη περιοχή.

Ο Δήμος Αρταίων σε συνεργασία με το Δημοτικό Λιμενικό Ταμείο Άρτας προτίθενται να εντάξουν και να υλοποιήσουν το έργο «Ολοκλήρωση λιμένα Κορωνησίας», προϋπολογισμού ………………… €, προκειμένου να επιλύσουν σειρά προβλημάτων στο λιμάνι Κορωνησίας, που αφορούν τον ελλιμενισμό, την πρόσβαση, ηλεκτρομηχανολογικές και λοιπές εγκαταστάσεις και να καταστήσουν αυτό ολοκληρωμένο και πλήρως λειτουργικό σαν συνέχεια του έργου «Κατασκευή Αλιευτικού Καταφυγίου Κορωνησίας» το οποίο υλοποιήθηκε από το πρόγραμμα ΕΠ ΑΛΙΕΙΑΣ 2007-2013.

Το έργο θα περιλαμβάνει την ολοκλήρωση των σκυροδεμάτων της επιφάνειας του λιμένα με ειδική επεξεργασία και παράλληλη τοποθέτηση μερικών ζωνών από κυβόλιθο για αισθητικούς λόγους, την τοποθέτηση καναλιών αποστράγγισης, την τοποθέτηση παγκακίων, την αποξήλωση καταστραμμένου τοιχίου και επανακατασκευής του, την τοποθέτηση inox σκάλες σε επτά σημεία του λιμανιού καθώς και την τοποθέτηση (ρεμέτζο) μόνιμων αγκυροβολιών σκαφών αριστερά και δεξιά της πλωτής προβλήτας για τη δυνατότητα πρυμνοδέτησης μεγαλύτερου αριθμού σκαφών και για τον ασφαλή ελλιμενισμό τους. Παράλληλα στα πλαίσια του έργου θα πραγματοποιηθούν και επί μέρους Η/Μ εγκαταστάσεις που θα αφορούν Υδραυλικές (παροχή νερού για σκάφη) και Ηλεκτρικών Ισχυρών Ρευμάτων (φωτισμού, παροχή ρεύματος για σκάφη) και προμήθεια εξοπλισμού.

**Δεδομένου ότι:**

* ο Κύριος του Έργου δεν καλύπτει τις απαιτήσεις για την εκτίμηση της διοικητικής και επιχειρησιακής ικανότητας ως δικαιούχου του προς υλοποίηση Έργου, σύμφωνα με τις προβλεπόμενες ρυθμίσεις της προγραμματικής περιόδου 2014-2020,
* ο δε Φορέας Υλοποίησης διαθέτει τις αναγκαίες προϋποθέσεις (τεχνικές και οικονομικές υπηρεσίες, αποφαινόμενα όργανα, αναγκαία στελέχωση κλπ) για την υλοποίηση του εν λόγω έργου,

τα συμβαλλόμενα μέρη προβαίνουν, κατά τα προβλεπόμενα στο άρθρο 100 του Ν. 3852/2010, όπως τροποποιήθηκε και ισχύει, στη σύναψη της παρούσας Προγραμματικής Σύμβασης, με την οποία προσδιορίζουν το γενικό πλαίσιο και τους ειδικούς όρους για την εκτέλεση του αντικειμένου της.

**ΑΡΘΡΟ 1**

**ΑΝΤΙΚΕΙΜΕΝΟ ΤΗΣ ΠΡΟΓΡΑΜΜΑΤΙΚΗΣ ΣΥΜΒΑΣΗΣ**

Αντικείμενο της παρούσας Προγραμματικής Σύμβασης αποτελεί η άσκηση της αρμοδιότητας υλοποίησης της Πράξης «Ολοκλήρωση λιμένα Κορωνησίας» για λογαριασμό του Κυρίου του Έργου από το Φορέα Υλοποίησης.

Ειδικότερα, στο πλαίσιο υλοποίησης του Έργου και για τους σκοπούς της παρούσας σύμβασης, ο Φορέας Υλοποίησης αναλαμβάνει την άσκηση για λογαριασμό του Κυρίου του Έργου της αρμοδιότητας να λειτουργήσει ως δικαιούχος του Έργου έναντι της Ειδικής Υπηρεσίας Διαχείρισης του Ε.Π. Αλιείας και Θάλασσας και να εκτελέσει τις παρακάτω ενέργειες (ενδεικτικά)[[3]](#footnote-3):

1. Ωρίμανση του Έργου(έλεγχος πληρότητας, θεώρηση ή σύνταξη μελετών και λήψη των απαιτούμενων αδειοδοτήσεων και εγκρίσεων).
2. Οργάνωση και σχεδιασμό υλοποίησης.
3. Σύνταξη του Τεχνικού Δελτίου Πράξης για την ένταξη της στο ΕΠ
4. Σύνταξη ή/και Επικαιροποίηση διακηρύξεων.
5. Διενέργεια διαδικασιών ανάθεσης και επιλογής αναδόχου σύμφωνα με τη νομοθεσία Δημοσίων Συμβάσεων.
6. Υπογραφή των σχετικών συμβάσεων με αναδόχους, οι οποίες συνυπογράφονται από τον Κύριο του Έργου, εφόσον οι υπηρεσίες τιμολογούνται σε αυτόν.
7. Σύνταξη και υποβολή τεχνικών δελτίων υποέργων.
8. Διαχείριση και παρακολούθηση της υλοποίησης του Έργου.
9. Παρακολούθηση χρηματοροών και υποστήριξη του κυρίου του έργου στην εκτέλεση πληρωμών σε βάρος του προϋπολογισμού του Έργου.
10. Παραλαβή του Έργου στο σύνολό του (στις περιπτώσεις τεχνικών έργων έως και την οριστική παραλαβή) .
11. Παράδοση του Έργου σε πλήρη λειτουργία στον Κύριο του Έργου με πλήρη τεχνική και οικονομική τεκμηρίωση.

Ο Φορέας Υλοποίησης, στις περιπτώσεις δημοσίων συμβάσεων τεχνικών έργων και μελετών, δια των αρμοδίων οργάνων και του προσωπικού του, ασκεί όλα τα καθήκοντα της Προϊσταμένης Αρχής και της Διευθύνουσας Υπηρεσίας, όπως αυτά προβλέπονται στη νομοθεσία περί Δημοσίων Έργων. Διευκρινίζεται ρητά στην περίπτωση αυτή ότι οι ανάδοχοι των τεχνικών έργων εκτελούν το έργο για λογαριασμό του Κυρίου του Έργου και ότι ο Φορέας Υλοποίησης ασκεί για λογαριασμό του Κυρίου του Έργου την αρμοδιότητα του δικαιούχου και της Αναθέτουσας αρχής.

**ΑΡΘΡΟ 2**

**ΥΠΟΧΡΕΩΣΕΙΣ ΚΑΙ ΔΙΚΑΙΩΜΑΤΑ ΤΩΝ ΣΥΜΒΑΛΛΟΜΕΝΩΝ**

Οι συμβαλλόμενοι φορείς αναλαμβάνουν τις παρακάτω υποχρεώσεις και δικαιώματα:

2.1. Ο **Κύριος του Έργου αναλαμβάνει**:

* Να διευκολύνει με κάθε τρόπο το επιστημονικό προσωπικό που θα απασχοληθεί για την υλοποίηση του αντικειμένου της παρούσας σύμβασης στη συγκέντρωση των απαραίτητων στοιχείων και πληροφοριών.
* Να θέσει στη διάθεση του Φορέα Υλοποίησης τυχόν διαθέσιμο προσωπικό του, το οποίο δύναται να υποστηρίξει την επίβλεψη του Έργου.
* Να παρέχει στο Φορέα Υλοποίησης τις αναγκαίες πληροφορίες και μελέτες που έχει στη διάθεσή του και να συνεργάζεται μαζί του για την κατάρτιση του Τεχνικού Δελτίου Πράξης.
* Να ορίσει τον εκπρόσωπό του στην Κοινή Επιτροπή Παρακολούθησης της Σύμβασης σύμφωνα με το άρθρο 5 της παρούσας.
* Να διασφαλίσει τη διαθεσιμότητα στελεχών του, που γνωρίζουν σε βάθος τις δομές και τις λειτουργικές διαδικασίες και να διαθέσει στον Φορέα Υλοποίησης προσωπικό για την υλοποίηση του Έργου[[4]](#footnote-4), κατά τα προβλεπόμενα στο άρθρο 10 της παρούσας.
* Να παρέχει έγκαιρα στο Φορέα Υλοποίησης την αναγκαία πληροφόρηση σχετικά με οργανωτικές ή διοικητικές αλλαγές που επηρεάζουν την υλοποίηση του Έργου.
* Να προβαίνει στις απαιτούμενες ενέργειες για τη διασφάλιση της ομαλής χρηματοδότησης του Έργου, στην περίπτωση που ο Φορέας Υλοποίησης δεν έχει δική του ΣΑΕ [[5]](#footnote-5)
* Να προβαίνει στις απαιτούμενες ενέργειες για την πραγματοποίηση των πληρωμών του έργου, με την υποστήριξη του Φορέα Υλοποίησης[[6]](#footnote-6)
* Να διασφαλίσει τη λειτουργία του Έργου μετά την ολοκλήρωσή του είτε αναλαμβάνοντας ο ίδιος τη λειτουργία του είτε αναθέτοντας αυτήν σε τρίτο φορέα.
* Να συνεργάζεται με το Φορέα Υλοποίησης για την ενημέρωση του κοινού και την προβολή του Έργου.

2.2. Ο **Φορέας Υλοποίησης αναλαμβάνει**:

* Να ενεργεί ως Δικαιούχος για την υλοποίηση του Έργου, όπως αυτό περιγράφεται στο συνημμένο ΠΑΡΑΡΤΗΜΑ Ι, το οποίο αποτελεί αναπόσπαστο μέρος της παρούσας σύμβασης.
* Να απασχολεί και να διαθέτει επιστημονικό προσωπικό με τα απαραίτητα και ανάλογα προσόντα, προκειμένου να διασφαλισθεί η αρτιότητα υλοποίησης του Έργου.
* Να κοινοποιεί στον Κύριο του Έργου τις αναφορές προόδου για την εξέλιξη του φυσικού και οικονομικού αντικειμένου του Έργου, τις οποίες αποστέλλει στην αρμόδια Ειδική Υπηρεσία Διαχείρισης Ε.Π. Αλιείας και Θάλασσας.
* Να συνεργαστεί με τον Κύριο του Έργου για τη σύνταξη του Τεχνικού Δελτίου Πράξης και την υποβολή του στην Ειδική Υπηρεσία Διαχείρισης Ε.Π. Αλιείας και Θάλασσας και να προβαίνει στις απαιτούμενες τροποποιήσεις του Τεχνικού Δελτίου Πράξης και στη σύνταξη των Τεχνικών Δελτίων Υποέργων.
* Να τηρεί ως Δικαιούχος τους όρους χρηματοδότησης της απόφασης ένταξης πράξης σύμφωνα με τα οριζόμενα στο άρθρο 20 του ν. 4314/2014 και την Υπουργική Απόφαση Συστήματος Διαχείρισης 2014 - 2020.
* Να καταρτίζει τα τεύχη διακήρυξης των διαγωνισμών.
* Να διενεργεί τους διαγωνισμούς, την αξιολόγηση των προσφορών και την υπογραφή των σχετικών συμβάσεων, σύμφωνα με τη σχετική νομοθεσία και το κανονιστικό πλαίσιο λειτουργίας του.
* Να ελέγχει ποιοτικά και ποσοτικά τα παραδοτέα και να τα παραλαμβάνει βάσει των σχετικών συμβάσεων.
* Να εξασφαλίσει (σε συνεργασία με τον Κύριο του Έργου[[7]](#footnote-7)) τη χρηματοδότηση του Έργου μεριμνώντας για την εγγραφή του σε συλλογική απόφαση χρηματοδότησης και για την απρόσκοπτη κατανομή των πιστώσεων.
* Να παρακολουθεί τις χρηματοροές του Έργου.
* Να υποστηρίζει τον Κύριο του Έργου στην πραγματοποίηση των πληρωμών του έργου[[8]](#footnote-8).
* Να μεριμνά για την ενημέρωση του κοινού και την προβολή του Έργου, σε συνεργασία με τον Κύριο του Έργου.

Για την απρόσκοπτη υλοποίηση του αντικειμένου της παρούσας σύμβασης, ο Φορέας Υλοποίησης - διοικητικά και επιχειρησιακά ικανός δικαιούχος έχει καταγράψει όλες τις υφιστάμενες μελέτες και αδειοδοτήσεις, οι οποίες περιλαμβάνονται στον Πίνακα 1 του Παραρτήματος ΙΙ, το οποίο αποτελεί αναπόσπαστο μέρος της παρούσας. Οι εκκρεμείς ενέργειες για την ωρίμανση του Έργου αναφέρονται στον Πίνακα 2 του Παραρτήματος ΙΙ, όπου τα συμβαλλόμενα μέρη ορίζουν ποιος εκ των δύο θα είναι υπεύθυνος για την πραγματοποίηση ή ολοκλήρωση τους[[9]](#footnote-9).

Ο Φορέας Υλοποίησης στα πλαίσια της οικονομικής διαχείρισης του έργου, μεριμνά για την εξόφληση των παραστατικών, τα οποία έχουν εκδοθεί με στοιχεία οφειλέτη αυτά του Κυρίου του Έργου[[10]](#footnote-10).

**ΆΡΘΡΟ 3**

**ΠΟΣΑ ΚΑΙ ΠΟΡΟΙ – ΧΡΗΜΑΤΟΔΟΤΗΣΗΣ**

Ο συνολικός προϋπολογισμός για την εκτέλεση του Έργου της προγραμματικής σύμβασης ανέρχεται στο ποσό των …………….. Ευρώ συμπεριλαμβανομένου του Φ.Π.Α.

Το ποσό αυτό μπορεί να αναπροσαρμοσθεί σύμφωνα με υποδείξεις της Κοινής Επιτροπής Παρακολούθησης με τη σύμφωνη γνώμη της αρμόδιας Ειδικής Υπηρεσίας Διαχείρισης Ε.Π. Αλιείας και Θάλασσας*,* εφόσον τροποποιηθούν όπως προβλέπεται τα χρηματοδοτικά στοιχεία της πράξης.

Ο Φορέας Υλοποίησης δεν μπορεί να αναλάβει συμβατικές δεσμεύσεις έναντι τρίτων, που υπερβαίνουν το παραπάνω ποσό, χωρίς προηγούμενη έγκριση από τον Κύριο του Έργου.

**ΑΡΘΡΟ 4**

**ΔΙΑΡΚΕΙΑ**

Η διάρκεια της παρούσας σύμβασης αρχίζει από την ημερομηνία υπογραφής της και λήγει με την ολοκλήρωση του Έργου και την παράδοσή του σε πλήρη λειτουργία από το Φορέα Υλοποίησης στον Κύριο του Έργου.

H διάρκεια υλοποίησης του Έργου καθορίζεται στο ΠΑΡΑΡΤΗΜΑ Ι και οποιεσδήποτε τροποποιήσεις της που υπερβαίνουν τους 6 μήνες γίνονται μετά από σύμφωνη γνώμη της Κοινής Επιτροπής Παρακολούθησης.

**ΑΡΘΡΟ 5**

**ΚΟΙΝΗ ΕΠΙΤΡΟΠΗ ΠΑΡΑΚΟΛΟΥΘΗΣΗΣ ΤΗΣ ΣΥΜΒΑΣΗΣ**

Για την παρακολούθηση εκτέλεσης της παρούσας σύμβασης σύμφωνα με τα οριζόμενα στην παρ. 2α του άρθρου 100 του ν. 3852/2010, συστήνεται όργανο παρακολούθησης με την επωνυμία «Κοινή Επιτροπή Παρακολούθησης», με έδρα την Περιφερειακή Οδός & Αυξεντίου – Δημαρχείο Άρτας.

Η Κοινή Επιτροπή Παρακολούθησης αποτελείται από[[11]](#footnote-11) :

* έναν (1) εκπρόσωπο του Κυρίου του Έργου, ο οποίος ορίζεται Πρόεδρος της Επιτροπής με τον αναπληρωτή του
* έναν (1) εκπρόσωπο του Φορέα Υλοποίησης με τον αναπληρωτή του και
* ένα (1) μέλος υποδεικνυόμενο από *…..(το φορέα χρηματοδότησης της Πράξης ή το φορέα λειτουργίας, εάν είναι διαφορετικός από τον κύριο του έργου ή άλλο φορέα που θα συμφωνηθεί με τους συμβαλλομένους)*, με τον αναπληρωτή του.

Το αργότερο εντός 15 ημερών από την έκδοση της απόφασης ένταξης της πράξης στο Ε.Π. Αλιείας και Θάλασσας, οι συμβαλλόμενοι φορείς και ………. *(ο φορέας χρηματοδότησης ή ο φορέας λειτουργίας ή ο άλλος φορέας, που έχει προσδιοριστεί ανωτέρω)* ορίζουν τα μέλη της Κοινής Επιτροπής Παρακολούθησης.

Αντικείμενο της Κοινής Επιτροπής Παρακολούθησης είναι ο συντονισμός και η παρακολούθηση όλων των εργασιών που απαιτούνται για την εκτέλεση της παρούσας προγραμματικής σύμβασης και ειδικότερα η τήρηση των όρων της, η διαπίστωση της ολοκλήρωσης των εκατέρωθεν υποχρεώσεων, η εισήγηση προς τα αρμόδια όργανα των συμβαλλομένων μερών κάθε αναγκαίου μέτρου και ενέργειας για την υλοποίηση της παρούσας, η αιτιολογημένη υπόδειξη τροποποίησης της απόφασης ένταξης πράξης, η πέραν του εξαμήνου παράταση του χρονοδιαγράμματος και η επίλυση κάθε διαφοράς μεταξύ των συμβαλλομένων μερών που προκύπτει σχετικά με την ερμηνεία των όρων της παρούσας σύμβασης και τον τρόπο εφαρμογής της.

Η Κοινή Επιτροπή Παρακολούθησης συγκαλείται από τον Πρόεδρό της. Στην πρόσκληση αναγράφονται τα θέματα της ημερήσιας διάταξης, ενώ ειδοποιούνται τα μέλη της εγκαίρως εγγράφως. Στην ημερήσια διάταξη αναγράφονται υποχρεωτικά και εισάγονται προς συζήτηση και τα θέματα που θα ζητήσει εγγράφως έστω και ένα από τα μέλη της. Χρέη γραμματέα εκτελεί μέλος της Κοινής Επιτροπής Παρακολούθησης που θα εκλεγεί στην πρώτη της συνεδρίαση.

Η Κοινή Επιτροπή Παρακολούθησης είναι δυνατό να πλαισιώνεται και από ειδικό προσωπικό που έχει γνώση του αντικειμένου της σύμβασης, όταν και εφόσον ζητηθεί από κάποιο από τα μέλη της. Το ειδικό αυτό προσωπικό δύναται να αποτελεί την «Τεχνική Επιτροπή», η οποία, μετά από αίτημα της Κοινής Επιτροπής Παρακολούθησης, γνωμοδοτεί και εκφέρει άποψη επί των ειδικών επιστημονικών θεμάτων που σχετίζονται με την υλοποίηση του Έργου, αλλά δεν έχει δικαίωμα ψήφου. Οι σχετικές γνωμοδοτήσεις, εισηγήσεις ή απόψεις της Τεχνικής Επιτροπής δεν είναι δεσμευτικές για την Κοινή Επιτροπή Παρακολούθησης.

Η Κοινή Επιτροπή Παρακολούθησης συνέρχεται και συνεδριάζει μετά από αίτημα οποιουδήποτε από τα μέλη της, προκειμένου να αντιμετωπίσει προβλήματα που προκύπτουν κατά τη διάρκειά της, σε σχέση με τη συγκεκριμένη πράξη. Κάθε μέλος της Κοινής Επιτροπής Παρακολούθησης μπορεί, κατά την κρίση του, να καλεί στις συνεδριάσεις υπηρεσιακά στελέχη του φορέα από τον οποίο έχει ορισθεί και τα οποία είναι εμπλεκόμενα στην υλοποίηση του αντικειμένου της σύμβασης. Τα πρακτικά της Κοινής Επιτροπής Παρακολούθησης κοινοποιούνται σε όλα τα μέλη αφού υπογραφούν .

Η Κοινή Επιτροπή Παρακολούθησης συνεδριάζει έγκυρα όταν είναι παρόντα όλα τα μέλη της. Οι αποφάσεις της πρέπει να είναι αιτιολογημένες, λαμβάνονται δε κατά πλειοψηφία των παρόντων μελών και δεσμεύουν όλους τους συμβαλλόμενους φορείς.

Λοιπές λεπτομέρειες που ενδεχομένως απαιτηθούν για τη λειτουργία της Κοινής Επιτροπής, καθορίζονται με αποφάσεις της.

**ΑΡΘΡΟ 6**

**ΑΝΤΙΣΥΜΒΑΤΙΚΗ ΣΥΜΠΕΡΙΦΟΡΑ – ΣΥΝΕΠΕΙΕΣ**

Η παράβαση οποιουδήποτε από τους όρους της παρούσας σύμβασης, οι οποίοι θεωρούνται όλοι ουσιώδεις ή η παράβαση των διατάξεων του νόμου και της καλής πίστης από οποιοδήποτε από τα συμβαλλόμενα μέρη, παρέχει στο άλλο μέρος το δικαίωμα να καταγγείλει τη σύμβαση και να αξιώσει κάθε θετική ή αποθετική ζημία του.

**ΑΡΘΡΟ 7**

**ΕΥΘΥΝΗ ΦΟΡΕΑ ΥΛΟΠΟΙΗΣΗΣ**

Ο Φορέας Υλοποίησης ευθύνεται καθ’ όλη τη διάρκεια της παρούσας προγραμματικής σύμβασης έναντι του Κυρίου του Έργου για την καλή εκτέλεση των καθηκόντων του. Έναντι των τρίτων ο Φορέας Υλοποίησης ευθύνεται εις ολόκληρο από κοινού με τον Κύριο του Έργου.

**ΑΡΘΡΟ 8**

**ΕΚΠΡΟΣΩΠΗΣΗ**

Ο Φορέας Υλοποίησης εκπροσωπεί δικαστικώς και εξωδίκως τον Κύριο του Έργου έναντι των τρίτων κατά την ενάσκηση των καθηκόντων του έως τη λήξη της μεταβίβασης της αρμοδιότητας υλοποίησης.

**ΑΡΘΡΟ 9**

**ΕΠΙΛΥΣΗ ΔΙΑΦΟΡΩΝ**

Κάθε διαφορά μεταξύ των συμβαλλομένων μερών που αφορά στην εκτέλεση και ερμηνεία των όρων της παρούσας σύμβασης και που δεν θα επιλύεται από την Κοινή Επιτροπή Παρακολούθησης της παρούσας σύμβασης, δύναται να επιλύεται από τα αρμόδια Δικαστήρια της Άρτας (*π.χ. η έδρα του Κυρίου του Έργου*).

**ΑΡΘΡΟ 10**

**ΜΕΤΑΦΟΡΑ / ΑΠΑΣΧΟΛΗΣΗ ΠΡΟΣΩΠΙΚΟΥ – ΧΡΗΣΗ ΥΠΟΔΟΜΩΝ** [[12]](#footnote-12)

Προκειμένου να διευκολυνθεί η εκτέλεση του Έργου της παρούσας σύμβασης και στο πλαίσιο των συμφωνημένων δικαιωμάτων και υποχρεώσεων των συμβαλλομένων είναι δυνατή:

Α) η απασχόληση προσωπικού του Κυρίου του Έργου στο Φορέα Υλοποίησης αποκλειστικά για τις ανάγκες του συγκεκριμένου Έργου. Το προσωπικό αυτό ορίζεται με απόφαση του αρμοδίου οργάνου του Κυρίου του Έργου, σύμφωνα με τις ισχύουσες διατάξεις.

Β) η παραχώρηση της χρήσης ακινήτων, εγκαταστάσεων, μηχανημάτων και μέσων του Κυρίου Έργου στο Φορέα Υλοποίησης.

**ΑΡΘΡΟ 11**

**ΕΙΔΙΚΟΙ ΟΡΟΙ**

**11.1 Υποκατάσταση.** Απαγορεύεται ρητώς στο Φορέα Υλοποίησης η υποκατάστασή του από τρίτο για την υλοποίηση του Έργου. Αν χωρήσει υποκατάσταση, τότε ο Φορέας Υλοποίησης ευθύνεται για κάθε πταίσμα του τρίτου έναντι του Κυρίου του Έργου, ενώ συγχρόνως λύεται η παρούσα από υπαιτιότητα του Φορέα Υλοποίησης.

**11.2 Πνευματικά δικαιώματα.** Όλα τα έγγραφα (σχέδια, μελέτες, στοιχεία κ.ο.κ.) που θα συνταχθούν από το Φορέα Υλοποίησης (και τους προστηθέντες και αντισυμβαλλομένους του) στο πλαίσιο εκτέλεσης της παρούσας Σύμβασης και των συμβάσεων που θα υπογράψει ο Φορέας Υλοποίησης στο πλαίσιο υλοποίησης του Έργου θα ανήκουν στην ιδιοκτησία του Κυρίου του Έργου, ο οποίος έχει το δικαίωμα να τα επαναχρησιμοποιήσει ελεύθερα, θα είναι πάντοτε στη διάθεση των νομίμων εκπροσώπων του κατά τη διάρκεια ισχύος της σύμβασης και θα παραδοθούν στον Κύριο του Έργου κατά το χρόνο παράδοσης του Έργου ή αλλιώς κατά την καθ’ οιονδήποτε τρόπο λήξη ή λύση της Σύμβασης. Τα σχετικά πνευματικά και συγγενικά δικαιώματα ρητώς εκχωρούνται στον Κύριο του Έργου χωρίς την καταβολή αμοιβής.

**11.3 Εμπιστευτικότητα.** Καθ’ όλη τη διάρκεια ισχύος της σύμβασης, αλλά και μετά τη λήξη ή λύση αυτής, ο Φορέας Υλοποίησης (και οι προστηθέντες του) αναλαμβάνει την υποχρέωση να μη γνωστοποιήσει σε τρίτους, συμπεριλαμβανομένων των εκπροσώπων του ελληνικού και διεθνούς τύπου, χωρίς την προηγούμενη έγγραφη συγκατάθεση του Κυρίου του Έργου, οποιαδήποτε έγγραφα ή πληροφορίες που θα περιέλθουν σε γνώση του κατά την υλοποίηση του Έργου και την εκπλήρωση των υποχρεώσεών του.

**ΑΡΘΡΟ 12**

**ΤΕΛΙΚΕΣ ΔΙΑΤΑΞΕΙΣ**

Οποιαδήποτε τροποποίηση ή παράταση της παρούσας προγραμματικής σύμβασης γίνεται μόνον εγγράφως με κοινή συμφωνία των συμβαλλομένων μερών.

Η μη άσκηση δικαιωμάτων ή η παράλειψη υποχρεώσεων από οποιοδήποτε συμβαλλόμενο μέρος ή η ανοχή καταστάσεων αντίθετων προς την προγραμματική σύμβαση, καθώς και η καθυστέρηση στη λήψη μέτρων που προβλέπει η σύμβαση αυτή από οποιοδήποτε συμβαλλόμενο μέρος, δεν μπορεί να θεωρηθεί ως παραίτηση των συμβαλλομένων μερών από δικαίωμα ή απαλλαγή από υποχρεώσεις τους ή αναγνώριση δικαιωμάτων στα συμβαλλόμενα μέρη, που δεν αναγνωρίζονται από αυτή την προγραμματική σύμβαση.

Αυτά συμφώνησαν, συνομολόγησαν και συναποδέχθηκαν τα συμβαλλόμενα μέρη, σε απόδειξη των οποίων συντάχθηκε η παρούσα και υπογράφεται σε τρία πρωτότυπα, έλαβε δε κάθε συμβαλλόμενος από ένα και το τρίτο θα υποβληθεί στην *Ειδική* Υπηρεσία Διαχείρισης του Ε.Π. Αλιείας και Θάλασσας.

ΟΙ ΣΥΜΒΑΛΛΟΜΕΝΟΙ

Ο ΠΡΟΕΔΡΟΣ ΤΟΥ Ο ΔΗΜΑΡΧΟΣ ΑΡΤΑΙΩΝ

ΔΗΜΟΤΙΚΟΥ ΛΙΜΕΝΙΚΟΥ ΤΑΜΕΙΟΥ ΑΡΤΑΣ

ΔΗΜΗΤΡΙΟΣ ΣΦΗΚΑΣ ΧΡΗΣΤΟΣ Κ. ΤΣΙΡΟΓΙΑΝΝΗΣ

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 567/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*

1. Ως πράξη νοείται το έργο ή ομάδα έργων, που εντάσσεται ή προτείνεται να ενταχθεί σε Επιχειρησιακό Πρόγραμμα. Στο πλαίσιο της παρούσας σύμβασης, η πράξη δύναται να περιλαμβάνει ένα ή περισσότερα υποέργα (τεχνικά έργα ή/και μελέτες ή/και προμήθειες ή/και υπηρεσίες κ.α.), τα οποία θα πρέπει να αποτελούν στο σύνολό τους το αντικείμενο της παρούσας. Δεν είναι δυνατή η σύναψη χωριστής προγραμματικής σύμβασης για τη μεταβίβαση αρμοδιοτήτων υλοποίησης υποέργου. [↑](#footnote-ref-1)
2. Το υπόδειγμα χρησιμοποιείται στις περιπτώσεις που ένας φορέας «κύριος έργου» αναθέτει σε άλλο φορέα (φορέα υλοποίησης – δικαιούχο) την υλοποίηση αντ’ αυτού συγχρηματοδοτούμενης πράξης. Kατά περίπτωση δύναται, κατά την κρίση των συμβαλλομένων, να τεθούν επί πλέον ειδικοί όροι ή πρόσθετα άρθρα [↑](#footnote-ref-2)
3. Όσες από τις ενέργειες κρίνονται απαραίτητες με βάση το στάδιο ωρίμανσης του έργου [↑](#footnote-ref-3)
4. Για την περίπτωση που υπάρχει πρακτικά τέτοια δυνατότητα από τον Κύριο του Έργου. [↑](#footnote-ref-4)
5. Η συγκεκριμένη υποχρέωση τίθεται ως όρος της σύμβασης σε περίπτωση που ο Φορέας Υλοποίησης δεν έχει δική του ΣΑΕ [↑](#footnote-ref-5)
6. πλην της εξαίρεσης για την οποία τα τιμολόγια απευθύνονται στο Φορέα Υλοποίησης [↑](#footnote-ref-6)
7. Τα εντός παρενθέσεως αναφέρονται σε περίπτωση που ο Φορέας Υλοποίησης δεν έχει δική του ΣΑΕ. [↑](#footnote-ref-7)
8. Τα τιμολόγια θα πρέπει να απευθύνονται στον Κύριο του Έργου, πλην της εξαιρετικής περίπτωσης, που δεν απαιτείται μεταβίβαση παγίων και είναι επιλέξιμος ο ΦΠΑ του Έργου. [↑](#footnote-ref-8)
9. Η παράγραφος αυτή και το Παράρτημα ΙΙ τίθενται σε όσες περιπτώσεις εκ του αντικειμένου της προγραμματικής σύμβασης κρίνεται αναγκαίο. [↑](#footnote-ref-9)
10. Η πρόβλεψη αυτή μπορεί να παραλειφθεί στην περίπτωση που η διαδικασία παράδοσης του έργου από τον Φορέα Υλοποίησης στον Κύριου του Έργου δεν περιλαμβάνει και μεταφορά παγίων (π.χ. οδικά έργα). [↑](#footnote-ref-10)
11. 11 Διαμορφώνεται κατά την κρίση των συμβαλλομένων μερών [↑](#footnote-ref-11)
12. Για την περίπτωση που είναι εφικτή η μεταφορά. [↑](#footnote-ref-12)