

**ΑΠΟΣΠΑΣΜΑ ΠΡΑΚΤΙΚΟΥ 23/2017**

**Αριθ. Απόφασης:577/2017** **ΑΔΑ ΩΨΩΨΩΨΑ-ΟΦΖ**

**ΘΕΜΑ:** «Αδυναμία εκτέλεσης της υπηρεσίας «Σύνταξη ολοκληρωμένου σχεδίου

αξιοποίησης Ξενία»

Στην Άρτα σήμερα την δεκάτη έκτη (16η) του μηνός Οκτωβρίου του έτους 2017 ημέρα Δευτέρα και ώρα 19.00, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 39051/12-10-2017 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση 24 Σύμβουλοι, ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας (Πρόεδρος Δ.Σ.) 2. Μπαλάγκας Γεώργιος 3. Πατήλας Κωνσταντίνος 4. Παπάζογλου Χαράλαμπος 5. Τράμπας Κων/νος 6. Πανέτας Γεώργιος 7. Χαρακλιάς Κωνσταντίνος 8. Κοτσαρίνης Μιχαήλ 9. Ζέρβας Κωνσταντίνος 10. Σιαφάκας Χριστόφορος 11. Λιλής Γεώργιος 12. Λιόντος Νικόλαος 13. Σφήκας Δημήτριος | 1. Γραμματικού-Παπατσίμπα Θεανώ 2. Μιλτιάδους Γεώργιος 3. Κουτρούμπα Άννα-Μαρία 4. Βλάχος Μιχαήλ 5. Ντέμσια Αικατερίνη 6. Παπαλέξης Ιωάννης 7. Κατσαντούλα Αναστασία 8. Βλάρας Γρηγόριος 9. Κιτσαντά Ευαγγελίτσα 10. Ξυλογιάννης Άγγελος 11. Παπαιωάννου Κων/νος |

**Απουσίαζαν**, αν και κλήθηκαν νόμιμα οι δημ. Σύμβουλοι: Νταλάκας Δημήτριος Καραγεώργος Γεώργιος, Στασινός Παύλος, Κοσμάς Ηλίας, Βασιλάκη-Μητρογεώργου Βικτωρία,Παπαμιχαήλ Κωνσταντίνος, Ζυγουβέλης Παναγιώτης, Παπακίτσος Στέφανος και Πετανίτης Δημήτριος*.*

Στη συνεδρίαση παραβρέθηκαν οι Πρόεδροι των Συμβουλίων των Τοπ. Κοινοτήτων Καλαμιάς, Ρόκκα. Οι υπόλοιποι Πρόεδροι των Δημοτικών και Τοπικών Κοινοτήτων δεν παραβρέθηκαν αν και νόμιμα κλήθηκαν

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το συμβούλιο αποφάσισε για την συζήτηση, έντεκα (11) έκτακτων θεμάτων.

Ο κ. Κοτσαρίνης προσήλθε στη συνεδρίαση κατά την συζήτηση του 11ου έκτακτου θέματος.

Ο κ. Μπαλάγκας αποχώρησε μετά τη συζήτηση του 3ου τακτικού θέματος, η κα Ντέμσια η κα Κατσαντούλα και ο κ. Βλάρας αποχώρησαν πριν τη συζήτηση του 1ου τακτικού θέματος και η κα Κιτσαντά αποχώρησε μετά την συζήτηση του 6ου τακτικού θέματος.

Ο κ. Πρόεδρος κήρυξε την έναρξη της συνεδρίασης και εισηγούμενος το 1ο τακτικό θέμα της ημερήσιας διάταξης «Αδυναμία εκτέλεσης της υπηρεσίας «Σύνταξη ολοκληρωμένου σχεδίου αξιοποίησης Ξενία» έδωσε το λόγο στονκ Δήμαρχο ο οποίος παίρνοντας το λόγο είπε:

Το Δημοτικό Συμβούλιο Δήμου Αρταίων με την αρ. 407/2013 απόφασή του αποφάσισε τη χρήση του πρώην Ξενία Άρτας ως ξενοδοχειακή μονάδα με την παράλληλη λειτουργία των αντίστοιχων χώρων παροχής υπηρεσιών υγειονομικού ενδιαφέροντος. Στην συνέχεια το νέο Δημοτικό Συμβούλιο με την αρ.6/2016 απόφαση του προχώρησε στη λήψη απόφασης για τη διενέργεια δημοπρασίας εκμίσθωσης με τη χρήση που είχε οριστεί με την προηγούμενη απόφαση και παραλλήλως την αποστολή στο Κεντρικό Αρχαιολογικό Συμβούλιο (ΚΑΣ) σχετικού αιτήματος.

Το ΚΑΣ με την αρ. 20214/11757/500/142 / 24-1-2017 απόφασή του απέρριψε το αίτημα του Δήμου για τη δημιουργία ξενοδοχειακής μονάδας . Για το λόγο αυτό ο Δήμος προτείνει τη σύνταξη ενός ολοκληρωμένου σχεδίου που θα προτείνει πιθανές χρήσεις , καινοτόμες ιδέες , τρόπους χρηματοδότησης , αγορά ή πληθυσμούς που θα αφορά αυτό το σχέδιο και γενικότερα τρόπους αντιμετώπισης και λειτουργίας αυτού του οικοδομικού κοσμήματος εντός του Αρχαιολογικού κάστρου της πόλεως της Άρτας σεβόμενο τις κατευθύνσεις που όρισε το ΚΑΣ.

Άλλωστε όπως είναι γνωστό τα ολοκληρωμένα σχέδια αξιοποίησης είναι αναπόσπαστα στοιχεία αιτήσεων σε επιδοτούμενα προγράμματα ή άλλων κινήσεων για την εξασφάλιση χρηματοδότησης.

H Τεχνική Υπηρεσία του Δήμου μας λόγω έλλειψης εξειδικευμένου τεχνικού εξοπλισμού και ιδιαίτερων γνώσεων , αλλά και λόγω της ιδιαιτερότητας της εργασίας (αποτύπωση υπαρχόντων φυσικών στοιχείων-ανάλυση ιστορικών και αρχαιολογικών στοιχείων με σκοπό την τεχνικό-οικονομική ανάλυση της καλύτερης λύσης για τη λειτουργία του χώρου που θα προταθεί από το Δημοτικό Συμβούλιο-ανάλυση του πληθυσμού ή της αγοράς που θα αφορά η προτεινόμενη χρήση και τέλος προτάσεις χρηματοδότησης αυτής) αδυνατεί να εκπονήσει την υπηρεσία «Σύνταξη ολοκληρωμένου σχεδίου αξιοποίησης Ξενία» , που απαιτεί εξειδικευμένη γνώση και εμπειρία που υπερβαίνουν των συνήθη καθηκόντων του υπηρετούντος προσωπικού και προτείνει την εκπόνησή της από εξειδικευμένο γραφείο.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τις σχετικές διατάξεις του ΔΚΚ Ν.3463/06, Ν.1418/84 την εισήγηση και γενομένης ψηφοφορίας κατά την οποία ο κ. Παπάζογλου ψήφισε παρών και η κα Ντέμσια Λευκό

**ΑΠΟΦΑΣΙΖΕΙ  ΚΑΤΑ ΠΛΕΙΟΨΗΦΙΑ**

Α.- Την Αδυναμία εκτέλεσης της υπηρεσίας «Σύνταξη ολοκληρωμένου σχεδίου αξιοποίησης Ξενία» από την Τεχνική Υπηρεσία του Δήμου μας λόγω έλλειψης εξειδικευμένου τεχνικού εξοπλισμού και ιδιαίτερων γνώσεων , αλλά και λόγω της ιδιαιτερότητας της εργασίας (αποτύπωση υπαρχόντων φυσικών στοιχείων-ανάλυση ιστορικών και αρχαιολογικών στοιχείων με σκοπό την τεχνικό-οικονομική ανάλυση της καλύτερης λύσης για τη λειτουργία του χώρου που θα προταθεί από το Δημοτικό Συμβούλιο-ανάλυση του πληθυσμού ή της αγοράς που θα αφορά η προτεινόμενη χρήση και τέλος προτάσεις χρηματοδότησης αυτής) και επειδή απαιτείται εξειδικευμένη γνώση και εμπειρία που υπερβαίνουν των συνήθη καθηκόντων του υπηρετούντος προσωπικού

Β.- Την εκπόνηση της υπηρεσίας «Σύνταξη ολοκληρωμένου σχεδίου αξιοποίησης Ξενία» από εξειδικευμένο γραφείο.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 577/2017**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*